title: Cambridge United FC

text: Cambridge jatkoi The Football Leaguessa, kunnes se putosi kaudeksi 2004–2005 konferenssiin ensimmäistä kertaa 35 vuoteen. Kausina 2007–2008 ja 2008–2009 joukkue oli lähellä nousta takaisin neljänneksi korkeimmalle sarjatasolle, kun se pääsi nousukarsintoihin. United kuitenkin hävisi molempina vuosina karsinnan finaalin ja jatkoi Conference Nationalissa. Nousu kakkosliigaan toteutui viimein keväällä 2014, jolloin joukkue voitti nousufinaalissa Gatesheadin maalein 2–1. Samana vuonna Cambridge voitti myös FA Trophyn.


title: Tero Salenius

text:
Tero Salenius on suomalainen näyttelijä, juontaja ja toimittaja.
Hänet tunnetaan parhaiten rooleistaan Yleisradion Radio Millennium-tv- ja radiosarjoissa, jossa Saleniuksen tunnetuin hahmo on sekopäinen "Tuottaja". Salenius on myös pääosassa monissa Radio Millennium -ohjelman musiikkivideoparodioissa, joista tunnetuin on Lauri Tähkä ja Elonkerjuu -yhtyeen Pitkät pellot -kappaleesta tehty "Ei enää pelitä". Videossa Salenius esittää laulaja Lauri Tähkää.


title: Tero Salenius

text: Tero Salenius seurusteli vuodesta 2011 lähtien YleX:n juontajan Tytti Shemeikan kanssa. Salenius ja Shemeikka avioituivat kesällä 2012.


title: Tero Salenius

text: Salenius juonsi vuoden 2014 aikana NRJ:llä Korppilan pursiseuraa yhdessä Renne Korppilan kanssa.


title: Tero Salenius

text: Tero Salenius näyttelee syksyllä 2017 ensi-iltansa saaneessa Rendel-elokuvassa Kurikkaa.


title: Tero Salenius

text: Salenius on kirjoittanut vuonna 2010 englanninkielisen omakustanteisen kirjan "How To Fail As A Filmmaker" nimellä Tero M. Salenius.


title: Abbey Stadium

text: Abbey Stadium (tunnetaan sponsorisyistä myös nimellä R Costings Abbey Stadium) on jalkapallostadion Cambridgessa Englannissa. Stadion avattiin vuonna 1931 ja sekä Cambridge United että Cambridge Regional College FC pelaavat kotiottelunsa sillä. Abbey Stadiumille mahtuu 9 617 katsojaa.


title: Ratchet (videopelihahmo)

text:
Ratchet on päähahmo Ratchet & Clank -pelisarjassa. Hän seikkailee ympäri Breegus-järjestelmää avaruusaluksellaan Aphelionilla ystävänsä Clankin kanssa. Aseenaan hän käyttää
OmniJakaria ja monia erilaisia aseita.


title: Ammoniumheksakloroplatinaatti

text: Ammoniumheksakloroplatinaatti ([NH][PtCl]) on epäorgaaninen ioniyhdiste, jossa anioni on kompleksi-ioni. Ammoniumheksakloroplatinaatilla on käyttöä platinan metallurgiassa.


title: Ammoniumheksakloroplatinaatti

text: Ammoniumheksakloroplatinaattia valmistetaan liuottamalla platinametallia kuningasveteen, jolloin muodostuu heksakloroplatinahappoa, ja lisäämällä seokseen ammoniumkloridiliuosta, jolloin ammoniumheksakloroplatinaatti saostuu keltaisena sakkana.


title: Ammoniumheksakloroplatinaatti

text: Saostuma kuivataan ja kuumennetaan 800 °C:n lämpötilaan jolloin se hajoaa ja muodostuu platinasieni, joka on puhtaudeltaan 98 %. Kuumennus voidaan suorittaa myös vetyilmakehässä, jolloin reaktio tapahtuu noin 350 °C:n lämpötilassa. Ammoniumheksakloroplatinaatin vesiliuoksista platina voidaan saostaa pelkistämällä se hydratsiinin avulla.


title: Dry Creek

text: Dry Creek on Alaskan varhainen kivikautinen löytöpaikka, jonka uskotaan liittyvän Amerikan asutukseen ja varhaisiin metsästäjiin. Paikan työkalulöydöt ovat eräät Alaskan vanhimmista. Dry creekistä on löydetty vanhempia komponentti I:n ja nuorempia komponentti II:n kiviesineitä. Komponentti I liitetään yleensä intiaanien esi-isiin, komponentti II eskimoiden esi-isiin.


title: Dry Creek

text: Alaskan varhaiskivikautisesta Dry Creek -löytöpaikasta on löydetty 11120±85 BP ikäiseen Komponentti I:een kuuluvia litteitä pisaramaisia, pyöreän kolmion muotoisia ja kolmiomaisia hyvin tehtyjä 2-puolisesti iskettyjä kivikärkiä ja kaapimia. Tämä kerrostuma "Lössi 2" on hiekkaista silttiä ja se kuuluu Nenana-kompleksiin joka ajoitetaan aikaan 11000 radiohiilivuotta sitten. Nenana-kompleksia sanotaan myös Chindadn-kompleksiksi.


title: Dry Creek

text: Pisaramaisia kärkiä sanotaan chindadn-kärjiksi ja niitä oli samaan aikaan myös Alaskan Walker Roadista, jonka nenana-kerrostuma ajoittuu aikaan 11000-11800 radiohiilivuotta sitten. Komponentti II:n eläinlöydöt ovat dallinlampaan ja wapitin luita.


title: Dry Creek

text: Alaskan Dry Creek -löytöpaikan komponentti II ajoittuu aikaan 10690±250 vuotta ja on löytöpaikan kerrostumassa "Lössi 3", jossa on hiekkaista silttiä ja lisäksi savea. Lössissä 3 on ohuita orgaanisia kerrostumia joista vanhin lienee holoseenin alusta. Komponentti II kuuluu laajempaan Akmak-Denali-kompleksiin, joka muistuttaa Siperian Djuktain kulttuuria. Siihen liittyy mm. kartiomaisia mikroteräytimiä ja näiden esimuotoja, mikroteriä, kaivertimia ja kaapimia. II-komponenttiin liittyy myös 2-puolisesti iskettyjä veitsiä ja kärkiä, jotka tuovat mieleen paleointiaanien Clovisin, joskaan eivät ole niin hyvin työstettyjä kuin Clovisin kulttuurin esineet. Komponentti II:n iäksi on arvioitu noin 10700-9300 radiohiilivuotta. Eläinlöydöt ovat arobiisonin ja dallinlampaan luita.


title: Beastly

text: Beastly on vuonna 2011 ilmestynyt romanttinen fantasiaelokuva, joka perustuu kirjailijan Alex Flinn samannimiseen romaaniin vuodelta 2007. Elokuva on mukaelma "Kaunotar ja hirviö" -kansansadusta vietynä nykypäivän New Yorkiin. Sen on ohjannut ja käsikirjoittanut Daniel Barnz.


title: Beastly

text: Elokuva keskittyy varakkaaseen ja ylimieliseen lukiolaispoikaan Kyle Kingsoniin. Koulun ympäristöaiheisessa juhlassa hän tyylilleen uskollisena halveksii erästä luokkatoveriaan, joka onkin oikeasti noita valepuvussa. Noita langettaa hänen päälleen loitsun, joka pilaa hänen kehonsa ja kasvonsa. Kylellä on vuosi aikaa löytää joku, joka rakastaa häntä semmoisena kuin hän on tai hän jää hirviön näköiseksi loppuelämänsä.


title: Beastly

text: Elokuvan oli ensiksi tarkoitus ilmestyä elokuvateattereihin 30. heinäkuuta 2010. Elokuvan julkaisupäiväksi päätettiin kuitenkin siirtää 18. maaliskuuta 2011, ettei se olisi ristiriidassa Zac Efronin tähdittämän elokuvan "Charlie St. Cloud" kanssa. Tammikuussa 2011 elokuvan julkaisupäivää siirrettiin jälleen ja lopulliseksi päiväksi muodostui 4. maaliskuuta 2011.


title: Beastly

text: Elokuva rankattiin "The Times" -lehdessä sijalle #45 listalla vuoden 2010 suurimmista elokuvista ("50 Biggest Movies Of 2010"). Hudgens ja Pettyfer saivat kunniamaininnat rooleistaan elokuvateattereiden omistajien ShoWest-messuilla.


title: Beastly

text: Julkaisun jälkeen "Beastly" sai kielteisiä arvioita. Metacritic-verkkolehden sivuilla se on saanut 40 pistettä sadasta perustuen 26 arvosteluun. Rotten Tomatoes -sivusto puolestaan, joka seuraa laajaa valikoimaa eri kriitikkojen arvosteluja, on tilastoinut elokuvan saaman keskiarvon siten, että vain 20 % kaikkiaan 70:stä listatusta arvostelusta on pitänyt elokuvasta.


title: Villakarvajalka

text: Villakarvajalka ("Calliteara pudibunda") on keskikokoinen, karvainen alkukesän yöperhonen. Monien muiden villakkaiden tapaan senkin tapaa tavallisimmin toukkana.


title: Villakarvajalka

text: Aikuisen perhosen sukupuolet ovat selvästi erinäköisiä, ja naaras on huomattavasti koirasta kookkaampi. Koiras on harmaa, ja siiven keskiosa on selvästi tummempi. Naaras on paljon vaaleampi, sen etusiipien poikkiviirut erottuvat selvemmin, eikä sen siiven keskiosa ole yhtä tumma kuin koiraalla. Etusiiven keskisarakkeessa on molemmilla sukupuolilla D-kirjaimen muotoinen täplä. Takasiivet ovet molemmilla sukupuolilla vaaleanharmaat, ja niissä on paitsi selvä diskaalitäplä, myös selkeä, tumma kaarijuova. Siipiväli koiraalla on 35–47 mm ja naaraalla 46–62 mm. Lepäävä perhonen pitää etummaista, hyvin karvaista raajapariaan ojennettuna eteenpäin ja siipiään kolmiomaisesti vartalon sivuilla.


title: Villakarvajalka

text:
Täysikasvuisena 30–37 mm pitkiä toukkia tapaa huomattavasti aikuista perhosta yleisemmin. Nuori toukka on kirkkaan keltainen, keltaisten karvatupsujen peittämä ja selkäpuolella on neljä vaaleampaa karvatupsua. Myöhemmin selkäpuoli ja kylkien karvoitus muuttuu ensin ruskeammaksi ja lopulta lähes mustaksi. Toukan peräpäässä on oranssinpunaisten karvojen muodostama piikkimäinen tupsu.
Villakarvajalan levinneisyys jatkuu Länsi-Euroopasta Keski-Aasian poikki Itä-Aasiaan Suomessa lajin yleisyys on vaihdellut suuresti. Nykyisin se on melko harvinainen ja sen levinneisyys painottuu itäiseen Etelä-Suomeen. Aikuiset perhoset lentävät touko-kesäkuussa. Lajilta tunnetaan hyvin harvinainen toinen sukupolvi syys-lokakuussa.


title: Villakarvajalka

text: Villakarvajalkaa voi tavata havumetsistä, lehtimetsistä ja puutarhoista. Lajina se on paikallinen ja toukkien elinympäristön ulkopuolelta sitä tapaa hyvin harvoin. Koiraat lentävät innokkaasti valojen luokse, mutta naaraita on valolle lentäneistä perhosista korkeintaan 5 %.


title: Villakarvajalka

text: Naaras munii noin 500 munaa 50–300 muna ryhminä. Toukat ovat yöaktiivisia ja elävät yleensä korkealla puissa, mutta pudonneita toukkia voi tavata maastakin. Uhattuna toukka kääriytyy rullalle. Toukat ovat täysikasvuisia syys-lokakuussa, ja ne koteloituvat maahan rakentamansa kotelokopan sisään. Kotelo talvehtii.


title: Villakarvajalka

text: Toukka elää pääasiassa koivuilla ("Betula"), mutta myös monilla muilla kasvilajeilla.


title: Matti Liimatainen

text: Matti Ensio Liimatainen (s. 9. elokuuta 1948 Vesanto) on entinen suomalainen kestävyysjuoksija. Hän on voittanut nuorten Suomen mestaruuden 5 000 metrillä. Vuonna 1968 Liimatainen teki Suomen ennätyksen 5 000 metrillä käsiajalla 14.26,2. Liimataisen ennätyksen rikkoi vuonna 1969 Lasse Virén. Liimatainen työskentelee tällä hetkellä hierojana Raahessa.


title: Nenana-kompleksi

text: Nenana-kompleksi ("Chindadn-kompleksi") oli kivikautinen Alaskan metsästyskulttuuri, joka oli joko Yhdysvaltain paleointiaanien aikalainen tai edeltäjä. Kulttuurin Chindadn-kärjet ovat pisaramaisia. Nenana-kompleksi ajoitetaan noin 11000 radiohiilivuoden taakse, jopa 11800 radiohiilivuoden ikäiseksi. Nenana-kompleksin Chindadn-esineistöä on löydetty mm paikoista Walker Road, Broken Mammoth, Dry Creek, Moose Creek ja Chugwater.


title: Nenana-kompleksi

text: Nenana-kompleksi liitetään monesti paleointiaaneihin, jotka "perinteisen näkemyksen" mukaan asuttivat ensimmäisenä Amerikan. Nenana-kompleksin löydöissä ei ole mikroteriä toisin kuin Denali-kulttuurin löydöissä. Kulttuurin esineistö ei myöskään ole sama kuin varhaisimman kiistattomasti varmistetun paleointiaanien Clovisin kulttuurin esineistö, vaikka muistuttaakin tänä enemmän kuin Denali-kompleksin esineistö.


title: Taskuvaras (vuoden 1959 elokuva)

text: Taskuvaras ("Pickpocket") on ranskalainen Robert Bressonin ohjaama elokuva vuodelta 1959. "Taskuvaras" käsittelee sielullista vankeutta ja siitä vapautumista. Elokuva ei ollut yleisömenestys, mutta se on vaikuttanut moniin elokuvientekijöihin.


title: Taskuvaras (vuoden 1959 elokuva)

text: Vuonna 1956 valmistuneen elokuvansa "Kuolemaantuomittu on karannut" jälkeen Bresson alkoi tuottaa elokuvaa "Pyöreän pöydän ritarit". Rahoitusongelmien takia Bresson joutui keskeyttämään hankkeen ja alkoi pettyneenä valmistella "Taskuvarasta". Hän sai elokuvan nopeasti valmiiksi, sillä vain kymmenen kuukautta idean saamisen jälkeen se sai ensi-iltansa Pariisissa. Elokuvaa suunnitellessaan Bresson keräsi tietoa poliiseilta taskuvarkaista, ja hänen apunaan kuvauksissa oli taikuri Kassagi, joka on merkitty elokuvan tekniseksi asiantuntijaksi.


title: Taskuvaras (vuoden 1959 elokuva)

text: Bressonin aiemmat elokuvat olivat joko perustuneet kirjalliseen alkuteokseen tai niitä oli ollut käsikirjoittamassa kirjailija. "Taskuvaras" oli ensimmäinen elokuva, joka pohjautui Bressonin omaan ideaansa ja jonka hän oli myös itse käsikirjoittanut. Elokuvan lähtökohtana voidaan kuitenkin nähdä kaksi teosta. Se perustuu löyhästi Fjodor Dostojevskin "Rikokseen ja rangaistukseen" ja historioitsija Richard S. Lambertin tekemään kirjaan 1700-luvulla eläneestä englantilaisesta taskuvarkaasta George Barringtonista.


title: Taskuvaras (vuoden 1959 elokuva)

text: Samana vuonna kuin "Taskuvaraskin" kuvattiin, tehtiin myös uuden aallon ensimmäiset elokuvat: Jean-Luc Godardin "Viimeiseen hengenvetoon" ja François Truffaut’n "400 kepposta". Nämä herättivät yleisön mielenkiinnon, mutta "Taskuvaras" jäi ilman suurta katsojakuntaa. — Suomessa elokuva oli kielletty vuosina 1960–1965.


title: Taskuvaras (vuoden 1959 elokuva)

text: "Taskuvarkaan" pääosassa on yksinäinen nuori mies, Michel (Martin LaSalle), joka saa hevoskilpailussa vastustamattoman halun varastaa naisen käsilaukusta. Hän jää kiinni teostaan, mutta vapautetaan myöhemmin todisteiden puutteiden takia. Michel pohtii tämän jälkeen rikoksen moraalia ja päätyy ajatuksissaan siihen, että yhteiskunnassa tietyllä etuoikeutetulla joukolla on oikeus varastella. Hän torjuu kuolevan äitinsä ja muutamat ystävänsä ja jatkaa taskuvarasteluaan eikä pysty enää hallitsemaan itseään.


title: Taskuvaras (vuoden 1959 elokuva)

text:
Micheliä alkaa kiinnostaa rikollisuudesta saamansa jännitys, eikä häntä enää kiinnosta se jännitys, jonka voisi löytää mahdollisesta suhteestaan Jeanneen (Marika Green). Michel joutuu jättämään Ranskan ja karkaamaan Englantiin, kun rikollisjengi, johon hän oli liittynyt, pidätetään. Myös Michel pidätetään, kun hän palaa Ranskaan. Vankilassa Michel tajuaa, kun Jeanne vierailee luonaan, että vain rakkaus voi muuttaa hänen koko elämänsä.
"Taskuvaras" kerrotaan Michelin päiväkirjana, ja Bresson liikuttaa kameraa kohtauksissa hyvin vähän. Bresson kehitti jo kahdessa edellisessä elokuvassaan päiväkirjakerrontaa, ja myös "Taskuvarkaassa" Michel pohdiskelee tapahtumia päiväkirjamuodossa. Bresson käytti elokuvassa epäelokuvallista kerrontamuotoa. Hän esittää joitain kohtauksia toistamalla ne kolme kertaa. Katsoja näkee, kun Michel kirjoittaa päiväkirjaansa, ja kuulee samanaikaisesti tekstiä luettavan. Sen jälkeen katsoja näkee kohtauksen vielä kuvina.


title: Taskuvaras (vuoden 1959 elokuva)

text: "Taskuvaras" voidaan nähdä osana Bressonin vankilatrilogiaa, johon kuuluvat lisäksi "Kuolemaantuomittu on karannut" ja "Jeanne d’Arc", joiden keskeisenä ympäristönä on vankila. Christian Braad Thomsenin mukaan "Taskuvaras" onkin rakkaustarina, joka lopputuloksena esittää, että vankilan vapaus voi olla parempi kuin vapauden vankila. Roger Ebertin mukaan suurin osa Bressonin elokuvista käsittelee jollain tavalla pelastusta, ja "The Guardianin" kriitikon mukaan "Taskuvaras" onkin pohjimmiltaan tarina pelastuksesta rakkauden kautta. Braad Thomsen sanookin, että Michel kokee vankilassa Jumalan rakkauden Jeannen kautta.


title: Taskuvaras (vuoden 1959 elokuva)

text: Monet kriitikot ovat kiinnittäneet huomiota myös elokuvan seksuaaliseen sävyyn, sillä taskuvarkauksien aikana sattuneet salaiset kosketukset ovat keskeisessä osassa jännityksen tunteen luomisessa. Louis Malle onkin sanonut "Taskuvarasta" eroottiseksi elokuvaksi, sillä hänen mukaansa taskuvarkaus on vain symboli lihan synnille. Myös Braad Thomsenin mukaan taskuvarkautta kuvataan eroottisena tapahtumana, sillä se on yksinäisille varkaille ainoa keino saada kosketus muihin. Rahojen hyväily uhrin vaatteiden alla onkin varkaille fetissimäinen korvike todelliselle ruumiilliselle kosketukselle.


title: Taskuvaras (vuoden 1959 elokuva)

text: Vaikka "Taskuvaras" on jäänyt suurelta yleisöltä pimentoon, se on vaikuttanut suuresti moniin elokuvantekijöihin. Sen voidaan katsoa vaikuttaneen muun muassa Godardin elokuvaan "Elää elämäänsä" ja Jacques Demyn elokuvaan "Enkelten lahti". Kriitikkona aloittanut ohjaaja Paul Schrader kutsui arvostelussaan "Taskuvarasta" mestariteokseksi ja kopioi sen lopun elokuvaansa "American Gigolo". Myöhemmin hän käytti samantapaista lopetusta myös elokuvassa "Light Sleeper". Schrader on kertonut myös, että hän sai "Taskuvarkaasta" rohkeutta kirjoittaa käsikirjoituksen elokuvaan "Taksikuski".


title: Comiket

text: Comiket (), tunnetaan myös nimellä Comic Market (), on maailman suurin sarjakuvien omakustanne-myyntitapahtuma. Se järjestetään kahdesti vuodessa Tokiossa, Japanissa. Tapahtumassa myydään omakustanne-sarjakuvien lisäksi muitakin dōjinshi-teoksia, kuten erilaisia videopelejä ja musiikkia. Ensimmäinen Comiket pidettiin 21. joulukuuta 1975, jolloin siihen osallistui vain 32 artistiryhmää () () ja arviolta 600 kävijää. Nykyään tapahtuma kerää yli puolen miljoonan yleisöjä.


title: Comiket

text: Itse sisäänpääsy tapahtumaan on maksuton, mutta cosplay-harrastajien tulee maksaa 800 yenin (noin 7 euroa) maksu vaatteidenvaihtotilasta. Useista Comiket-tapahtumissa myytävistä tuotteista tulee keräilyharvinaisuuksia, sillä niitä harvoin myydään tapahtumien ulkopuolella.


title: Comiket

text: Comiket-tapahtuman aloittivat Yoshihiro Yonezawa, Teruo Harada ja Jun Aniwa ystävineen yliopistovuosinaan vuonna 1975. He toivoivat voivansa syventyä mangaan sen kaupallisen potentiaalin ollessa tuolloin vähäistä. Tapahtuman luomiseen johti osaltaan myös mangaan keskittyneen COM-aikakauslehden () lopettaminen vuonna 1972.


title: Comiket

text: Tapahtuma pidetään kahdesti vuodessa, elokuussa ja joulukuussa. Kesän tapahtumaan viitataan yleensä nimellä NatsuComi () ja talven tapahtumaan nimellä FuyuComi (). NatsuComi on kolmipäiväinen, ja järjestetään yleensä elokuun 15. päivän läheisenä viikonloppuna. FuyuComi on 2-3 päivän mittainen, ja kestää yleensä joulukuun 28:sta 31:een päivään. Tämänhetkinen tapahtumapaikka on "Tokyo Big Sight" -tapahtumakeskus Odaibassa, Kōtōn alueella Tokiossa. Tapahtuma keskittyy aikavälille 10:00-16:00, ja tuotteita on saatavilla kello 17:00 asti. Tapahtuman viimeisenä päivänä pöydät sulkevat tuntia aikaisemmin, eli noin kello 16:00. Comiketin suuren suosion vuoksi järjestäjät kehottavat ensikertalaisia saapumaan iltapäivällä välttääkseen jonottamisen. Kymmeneltä saapuvat joutuvat jonottamaan sisäänpääsyä noin tunnin. Aamun ensimmäisillä junilla saapuneet saavat varautua odottamaan ovella noin viisi tuntia päästäkseen ensimmäisten joukossa kymmeneltä sisään.


title: Comiket

text: Vuonna 2001 tapahtumassa oli noin 35 000 myyjää, ""circleä"" () (). Arviolta 510 000 kävijää osallistui tapahtumaan kolmen päivän aikana, määrän ollessa noususuhteessa. Kävijöiden suuren määrän vuoksi puhelinyhtiöt pystyttävät alueelle väliaikaisia lisäantenneja pystyäkseen välittämään kaikki puhelut. Myös alueen hotellit, junat ja bussilinjat tekevät erityisjärjestelyjä selvitäkseen suuresta kävijämäärästä. Järjestyksessään 76. vuonna 2009 järjestetty kesä-Comiket keräsi arviolta 560 000 kävijää. Myös vuoden 2010 Comiketiin osallistui noin 560 000 kävijää, mikä viittaisi kävijämäärän vähittäiseen tasoittumiseen.


title: Comiket

text: Tapahtuman oma katalogi sisältää yleistietoja Comiketin myyjistä, ostajista sekä itse tapahtumasta. Se on saatavilla painettuna ja CD-levyllä. Painettu versio on arviolta puhelinluettelon paksuinen. Se sisältää listan kaikista tapahtumaan osallistuvista myyjistä, kartan tapahtuma-alueesta, opasteita tapahtumapaikalle ja sen sisällä kulkemiseen, säännöt sekä muutaman kuvan jokaisesta osallistuvasta myyjäryhmästä, "circlestä" () (). Katalogi on japaninkielinen, B5-kokoinen, noin 1400 sivua paksu ja sitä painettiin vuonna 2008 noin 110 000 kappaletta.


title: Comiket

text: Katalogi ei ole pakollinen, mutta ilman sitä tapahtumasta on sen suuruuden vuoksi lähes mahdotonta löytää etsimäänsä. Katalogeja myydään yleensä teltoissa tapahtuma-alueen sisällä ja ympärillä.


title: Comiket

text: CD-versio sisältää muun muassa seuraavat ominaisuudet:Katalogista ei ainakaan toistaiseksi ole saatavilla englanninkielistä versiota. Yleensä katalogi tulee myyntiin noin kaksi viikkoa ennen tapahtuman alkua. Sen hinta on noin 2000-2500 yeniä (noin 16-21 euroa).


title: Comiket

text: Tapahtuman jatkuva kasvu on aiheuttanut myös ongelmia. Ostaakseen määrältään rajoitettuja teoksia lempiartisteiltaan, tuhannet ihmiset kokoontuivat jonottamaan jopa päiviksi ennen tapahtuman alkamista, aiheuttaen turvallisuuteen liittyviä ongelmia. Tämän vuoksi jonottaminen on nykyään kielletty ennen Comiketin varsinaista alkamispäivää.


title: Roberto Fernández Bonillo

text: Roberto Fernández Bonillo, yleensä vain Roberto (s. 5. huhtikuuta 1962 Betxí, Espanja) on entinen espanjalainen jalkapalloilija.


title: Roberto Fernández Bonillo

text: Roberto oli pelipaikaltaan keskikenttäpelaaja, joka tunnettiin muun muassa kovasta työnteostaan kentällä sekä voimakkaasta laukauksestaan. Vuodesta 1981 eteenpäin hän edusti seuraavat 14 vuotta Valenciaa sekä Barcelonaa, ja yhteensä ammattilaisurallaan hän pelasi yli 700 virallista ottelua.


title: Roberto Fernández Bonillo

text: Hän kuului Espanja maajoukkueeseen myös lähes kokonaisen vuosikymmenen ajan. Hän oli joukkueen mukana vuoden 1984 EM-kilpailuissa ja vuoden 1990 MM-kilpailuissa.


title: Roberto Fernández Bonillo

text: Roberto aloitti ammattilaisuransa vuonna 1979 Castellónista, jonne hän siirty naapuriseura Villarrealista. Kahden pelatun kauden jälkeen hän siirtyi saman maakunnan suurseura Valenciaan. Roberto teki kunnioitettavat 33 maalia ensimmäisten neljän kautensa aikana joukkueessa. Kauden 1985–1986 päätteeksi Valencia putosi maan pääsarjasa Primera Divisiónista.


title: Roberto Fernández Bonillo

text: Kaudeksi 1986–1987 hän siirtyi yllättäen Barcelonaan ja pelasi ensimmäisellä kaudellaan yhteensä 40 ottelua, joissa hän teki 10 maalia. Yhden kauden tärkeimmistä maaleistaan hän teki rangaistuspotkusta kotiottelussa Real Madridia vastaan, joka päättyi lopulta barcenolaisseuran 2–1-voittoon.


title: Roberto Fernández Bonillo

text: Pelattuaan Barcelonassa neljä kautta, yhteensä 144 ottelua ja 35 maalia, Roberto palasi takaisin Valenciaan. Kauden 1993–1994 hän vietti lähes kokonaan loukaantumisen takia sivussa.


title: Roberto Fernández Bonillo

text: Vuonna 1995 hän teki paluunsa kasvattajaseuraansa Villarrealiin, joka pelasi maan toiseksi korkeimmalla sarjatasolla Segunda Divisiónissa. Joukkue onnistui nousemaan kaudeksi 1998–1999 Primera Divisióniin, mutta pelit jäivät kuitenkin toistaiseksi lyhyeen pääsarjassa, kun se ei onnistunut säilyttämään sarjapaikkaansa.


title: Roberto Fernández Bonillo

text: Roberto päätti pelaajauransa vuonna 2001, ollessaan 39-vuotias. Hän pelasi uransa aikana yhteensä yli 700 ottelua, joissa syntyi hieman reilu 100 maalia.


title: Roberto Fernández Bonillo

text: Vuonna 2004 hän siirtyi valmentamaan Valencian reservijoukkuetta. Myöhemmin valmentajaurallaan hän on toiminut alemman sarjatasojen joukkueiden peräsimissä.


title: Roberto Fernández Bonillo

text: Roberto edusti Espanja maajoukkuetta vuosien 1982–1991 välillä ja tänä aikana hänelle kertyi yhteensä 29 ottelua, joissa syntyi kaksi maalia. Hän edusti Espanjaa myös kaksissa arvokilpailuissa vuoden 1984 EM-kilpailuissa ja vuoden 1990 MM-kilpailuissa.


title: Vaihtomatto

text: Vaihtomatto on säännöllisesti vaihdettava kynnys- tai eteismatto, jonka tarkoituksena on pysäyttää kiinteistöihin sisään tulevaa likaa. Vaihtomattopalvelua tarjoava yritys omistaa matot ja käy säännöllisesti vaihtamassa maton puhtaaseen. Likaiset matot pesetetään yrityksen tai sen alihankkijan pesulassa.


title: Vaihtomatto

text: Tehtyjen tutkimusten mukaan vaihtomattojen käyttö säästää 44 % siivousajassa ja 14 % kiinteistönhoidon kokonaiskustannuksissa. Vaihtomatto ei kuitenkaan poista siivoustarvetta, vaan pitää kiinteistön tilat puhtaampina niinä aikoina, kun siivousta ei aktiivisesti tehdä. Tämän vuoksi useat siivousliikkeet välittävät vaihtomattopalvelua osana palvelupakettiaan.


title: Vaihtomatto

text: Markkinoilla olevia vaihtomattoja on olemassa neljää eri tyyppiä, joiden ominaisuudet vaihtelevat suuresti toisiinsa nähden. Nämä tyypit ovat mikropuuvillamatot, supermatot, logomatot sekä nailonmatot. Merkittävin ero näissä matoissa on se, kuinka ne pysäyttävät erityyppistä likaa.


title: Vaihtomatto

text: Mikropuuvillamatto on tarkoitettu ensisijaisesti pysäyttämään kosteaa likaa sekä kyllästyskäsiteltynä pölyä. Mikropuuvillamaton kosteuden pysäytyskyky perustuu puuvillaan, joka luonnonkuituna imee erinomaisesti kosteutta. Tekokuitujen tarkoituksena tässä mattotyypissä on parantaa maton kuivumista ja siten sen tehokasta kosteudenpysäytyskykyä. Pölynsidontakyvyn lisäksi kyllästyskäsittely parantaa kosteudenimentäkykyä.


title: Vaihtomatto

text: Supermatolla tarkoitetaan mattotyyppiä, joka on erityisen hyvä pysäyttämään kiinteää likaa (hiekka, suola, sora). Oikeaan paikkaan asetettuna mattotyyppi on tehokas lianpysäyttäjä. Kostean lian ja pölyn pysäyttäjän mattotyyppi on kuitenkin keskitasoa.


title: Vaihtomatto

text: Logomatolla tarkoitetaan nailonmattoa, johon voidaan tehdä asiakkaan haluama kuva tai teksti. Tätä mattoa käytetään pääsääntöisesti imagon kohottamiseen ja sen lianpysäytyskyky on usein toissijainen valintaperuste.


title: Vaihtomatto

text: Nailonmatto on ehdottomasti yleisimmin Suomessa käytetty vaihtomattotyyppi. Sen suosio ei perustu niinkään vaihtomattotyypin hyviin lianpysäytyskykyihin, vaan mattotyypin edulliseen yksikköhintaan. Lianpysäytyskyvyltään se on enintään huonoa keskitasoa.


title: Estera Dobre

text: Estera Dobre (s. 10. helmikuuta 1987 Râmnicu Vâlcea) on romanialainen naispainija.


title: Estera Dobre

text: Dobre on saavuttanut yhteensä viisi EM-hopeamitalia 48 ja 51 kilogramman painoluokista. Pekingin kesäolympialaisissa 2008 hän oli kymmenes sarjassa 48 kg. Tbilisin EM-kilpailuissa 2013 Dobre olisi saavuttanut 51 kilogramman luokassa hopeaa, mutta hän jäi kiinni dopingista, ja sai kahden vuoden kilpailukiellon.


title: Australaasiankanahaukat

text: Australaasiankanahaukat ("Erythrotriorchis") on haukkojen heimoon kuuluva päiväpetolintusuku. Australaasiankanahaukkojen sukuun kuuluu Integrated Taxonomic Information System -järjestön (ITIS) ja BirdLife Suomen mukaan kaksi lajia.


title: Jekaterina Krasnova

text: Jekaterina Krasnova (s. 31. tammikuuta 1988) on venäläinen naispainija ja Euroopan mestari.


title: Jekaterina Krasnova

text: Krasnova voitti sarjan 51 kg Euroopan mestaruuden Vilnassa 2009. Dortmundissa 2011, Belgradissa 2012 ja Tbilisissä 2013 hän voitti saman sarjan EM-pronssia.


title: Metropol Parasol

text: Metropol Parasol on puurakennus Sevillassa Espanjassa. Kuudesta päivänvarjon muotoisesta osasta koostuvalla rakennelmalla on korkeutta 28 metriä ja pinta-alaa yli 11 000 neliömetriä. Metropol Parasol on maailman suurimpia puurakennuksia. Metsäliiton Finnforest toimitti elementtejä rakennukseen.


title: Metropol Parasol

text: Rakennuksen pohjakerroksessa on arkeologinen museo. Katutasossa on kauppahalli, yläpuolista tilaa voi käyttää esimerkiksi tapahtumatorina. Kattotasanteella, puurakenteisen päivänvarjon alla, on ravintola ja kävelysilta, jolta avautuu näköala kaupungin ylle.


title: Sveitsin kristillisdemokraatit

text: Sveitsin kristillisdemokraatit (, lyh. CVP on sveitsiläinen kristillisdemokraattinen puolue, joka on perustettu vuonna 1848. Puolueella on 28 paikkaa Sveitsin kansallisneuvostossa. Jäseniä on 100 000. Puolueen puheenjohtaja on ollut Christophe Darbellay vuodesta 2006 lähtien.


title: Zillertalin Alpit

text: Zillertalin Alpit (, ) on Itäisiin Alppeihin kuuluva vuoristoalue Itävallan ja Italian rajalla.


title: Zillertalin Alpit

text: Vuoristoalueen korkein huippu on Hochfeiler (3 510 m).


title: Ludmila Cristea

text: Ludmila Cristea (s. 27. maaliskuuta 1986 Ştefan Vodă) on moldovalainen naispainija ja entinen judoka.


title: Ludmila Cristea

text: Cristea osallistui vain 14-vuotiaana Sydneyn vuoden 2000 kesäolympialaisten judokilpailuihin. Naispainissa Cristea on saavuttanut EM-kilpailuista kolme hopeamitalia ja yhden pronssimitalin. Pekingin kesäolympialaisissa 2008 hän oli sarjan 55 kg kymmenes.


title: Kustaa Kiipula

text: Kustaa Kiipula (16. huhtikuuta tai maaliskuuta 1847 Hattula – 11. kesäkuuta 1918 Janakkala) oli suomalainen valtiopäivämies ja maanviljelijä, jonka omistamasta tilasta sai alkunsa Kiipulan koulutus- ja kuntoutuskeskus.


title: Kustaa Kiipula

text: Kiipulan vanhemmat olivat ratsutilallinen Kustaa Retulainen ja Ulla Kustaantytär. Kiipulasta tuli isäntä hänen vaimonsa (vuodesta 1868) Miina Kiipulan (k. 1936) kotitilalle Janakkalan Kiipulaan jo 21-vuotiaana. Hän perehtyi tilanhoitoon, uusiin viljelytapoihin ja karjatalouteen sekä pyrki parantamaan maatalouden työväestön oloja. Kiipulasta muodostui tunnettu retkeilytila ja se sai kultamitalin vuoden 1906 Kuopion maatalousnäyttelyssä.


title: Kustaa Kiipula

text: Kiipula oli yksi perustajia vuonna 1874 toimintansa aloittaneessa Etelä-Hämeen maatalousseurassa, samoin kuin Hämeen läänin maanviljelysseuran sihteeri vuodesta 1894 ja esimies vuodesta 1906. Kunnallisten luottamustoimien ohella hän oli talonpoikaissäädyn edustaja valtiopäivillä 1885-1900. Kiipulalle myönnettiin ansioistaan kunnallisneuvoksen arvo.


title: Ortlesin Alpit

text: Ortlesin Alpit eli "Ortlerin Alpit" (, ) on Itä-Alppeihin kuuluva vuoristoalue Italian Trentino-Etelä-Tirolissa ja Lombardiassa sekä Sveitsin Graubündenissä.


title: Ortlesin Alpit

text: Vuoristoalueen korkein huippu on Ortler (3 905 m).


title: Nargis (näyttelijä)

text: Nargis Dutt (oik. Fatima Rashid, 1. kesäkuuta 1929 – 3. toukokuuta 1981), tunnettiin nimellä Nargis, oli intialainen elokuvanäyttelijä. Häntä pidetään yhtenä parhaista näyttelijättäristä hindinkielisten elokuvien historiassa. Hän esiintyi lapsena vuoden 1935 elokuvassa "Talashe Haq", mutta hänen näyttelijän uransa alkoi vuonna 1942 elokuvassa "Tamanna". 1940-luvulta 1960-luvulle kestäneen uransa aikana Nargis näytteli monissa suosituissa ja kriitikoiden ylistämissä elokuvissa, usein vastanäyttelijänään Raj Kapoor.


title: Nargis (näyttelijä)

text: Yksi hänen tunnetuimmista rooleistaan oli vuoden 1957 elokuvassa "Mother India", joka oli Oscar-ehdokkaana. Hän voitti roolistaan parhaan naispääosan Filmfare Awards -palkinnon. Intian valtio myönsi Nargisille ensimmäisenä elokuvanäyttelijänä Padma Shri -palkinnon vuonna 1958. Myöhemmin hän voitti parhaan naispääosan National Film Awards -palkinnon elokuvasta "Raat Aur Din" vuodelta 1967.


title: Nargis (näyttelijä)

text: Nargis meni naimisiin näyttelijä Sunil Duttin kanssa 11. maaliskuuta 1958. Heillä oli kolme lasta: näyttelijä Sanjay Dutt, Namrata Dutt ja poliitikko Priya Dutt.


title: Nargis (näyttelijä)

text: Nargis kuoli haimasyöpään 3. toukokuuta 1981.


title: Kelopuu

text: Kelopuu on rap-artisti Huge L:n 1. huhtikuuta 2011 julkaistu studioalbumi. Huge L julkaisi albumin käyttäen nimeä "Pohjolan Molli". Albumi julkaistiin CD:nä ja vinyylinä Monsp Recordsin kautta. Albumi debytoi Suomen virallisen listan sijalla 27.


title: Kelopuu

text: Levystä on myös julkaistu remiksattu versio joka kantaa nimeä "Kelapuu Remix". Se julkaistiin 11. elokuuta 2011.


title: Ennstalin Alpit

text: Ennstalin Alpit () on Itäisiin Alppeihin kuuluva vuoristoalue.


title: Ennstalin Alpit

text: Vuoristoalueen korkein huippu on Hochtor (2 639 m).


title: Anil Kapoor

text: Anil Kapoor (s. 24. joulukuuta 1956 Mumbai, Maharashtra) on intialainen näyttelijä ja tuottaja. Bollywood-elokuvien lisäksi hän on näytellyt viime vuosina myös kansainvälisissä tuotannoissa. Hänen näyttelijän uransa on kestänyt lähes 40 vuotta, ja hän siirtyi myös tuottajaksi 2000-luvulla. Hän on voittanut monia palkintoja, kuten kaksi National Film Awards -palkintoa ja kuusi Filmfare Awards -palkintoa. Kapoor on yksi kansainvälisesti tunnetuimmista intialaisista näyttelijöistä.


title: Anil Kapoor

text: Kapoor teki ensi-esiintymisensä hindinkielisessä elokuvateollisuudessa pienehköllä roolilla elokuvassa "Hamare Tumhare" (1979). Hänen ensimmäinen pääroolinsa oli telugunkielisessä elokuvassa "Vamsa Vruksham" (1980). Hän näytteli myös kannadankielisessä elokuvassa "Pallavi Anu Pallavi" (1984). Hän voitti ensimmäisen Filmfare Awards -palkintonsa, parhaan miessivuosan kategoriasta, roolistaan elokuvassa "Mashaal" (1984). Kapoor sai ensimmäisen parhaan miespääosan Filmfare Awards -palkintonsa elokuvasta "Tezaab" (1988) ja toisen elokuvasta "Beta" (1992). Hän on näytellyt myös monissa muissa yleisö- ja arvostelumenestyksissä: "Meri Jung" (1985); "Karma" (1986); "Mr. India" (1987); "Virasat" (1997), josta hän voitti parhaan miesnäyttelijän Filmfare Awards -kriitikkopalkinnon; "Taal" (1999), josta hän voitti toisen parhaan miessivuosan Filmfare Awards -palkintonsa; "Pukar" (2000), josta hän voitti parhaan miespääosan National Film Awards -palkinnon; "No Entry" (2005); "Dil Dhadakne Do" (2015), josta hän voitti kolmannen parhaan miessivuosan Filmfare Awards -palkintonsa.


title: Anil Kapoor

text: Kapoorin ensimmäinen kansainvälinen elokuvarooli oli Danny Boylen Oscar-palkitussa elokuvassa "Slummien miljonääri", josta hän voitti muiden näyttelijöiden kanssa parhaan näyttelijäkokoonpanon SAG-palkinnon. Hänen roolisuorituksensa televisiosarjan "24" kahdeksannella tuotantokaudella sai ylistystä Yhdysvaltain lehdistöltä.


title: Anil Kapoor

text: Anil Kapoor on elokuvatuottaja Surinder Kapoorin ja Nirmal Kapoorin poika. Hänen vanhempi veljensä on elokuvatuottaja Boney Kapoor ja nuorempi veljensä on näyttelijä Sanjay Kapoor. Hän on näyttelijä Sridevin lanko.


title: Anil Kapoor

text: Kapoor on ollut naimisissa Sunita Kapoorin (o.s. Bhavnani) kanssa vuodesta 1984. Heillä on kolme lasta: näyttelijä Sonam Kapoor, tuottaja Rhea Kapoor ja Harshvardhan Kapoor.


title: Sonam Kapoor

text: Sonam Kapoor (s. 9. kesäkuuta 1985 Mumbai, Maharashtra) on intialainen näyttelijä, joka esiintyy hindinkielisissä elokuvissa. Hän on näyttelijä Anil Kapoorin tytär.


title: Sonam Kapoor

text: Teatteria ja taiteita opiskellut Kapoor avusti ohjaaja Sanjay Leela Bhansalia tämän tehdessä elokuvaa "Black" vuonna 2004. Näyttelijändebyyttinsä hän teki Ranbir Kapoorin kanssa Bhansalin romanttisessa draamassa "Saawariya" vuonna 2007. Hänen ensimmäinen kaupallinen menestyksensä oli romanttinen komedia "I Hate Luv Storys" (2010).


title: Sonam Kapoor

text: Usean heikosti menestyneen elokuvan jälkeen Kapoorin uran käännekohta oli menestynyt romanttinen draama "Raanjhanaa" (2013), joka toi hänelle parhaan naispääosan ehdokkuuksia useassa palkintogaalassa. Hän näytteli pääroolia romanttisessa komediassa "Khoobsurat" (2014) ja draamakomediassa "Dolly Ki Doli" (2015), joista hän sai parhaan naispääosan Filmfare Awards -ehdokkuudet. Kapoor näytteli prinsessaa menestyneessä melodraamassa "Prem Ratan Dhan Payo" (2015), ja sai ylistystä kriitikoilta nimiroolistaan elämäkerrallisessa jännityselokuvassa "Neerja" (2016). Hän voitti roolistaan Filmfare Awards- ja National Film Awards -palkinnot.


title: Sonam Kapoor

text: Näyttelijän uransa lisäksi Kapoor toimii monien merkkien ja tuotteiden mainoskasvona. Häntä pidetään myös yhtenä muodikkaimmista julkisuuden henkilöistä Intiassa.


title: Sonam Kapoor

text: Kapoor avioitui liikemies Anand Ahujan kanssa Mumbaissa 8. toukokuuta 2018.


title: Rhys Murphy

text: Rhys Philip Elliott Murphy (s. 6. marraskuuta 1990) on englantilais-irlantilainen jalkapalloilija, joka pelaa Gillinghamissa Englannin Ykkösliigassa. Pelipaikaltaan hän on hyökkääjä.


title: Rhys Murphy

text: Hän pelasi Wimbledonin akatemiassa ennen siirtymistään Arsenaliin. Hän viimeisteli myös 17 maalia 21 ottelussa Arsenal Akatemia -joukkueelle kaudella 2006-2007. Murphy siirtyi Brentfordiin kolmen kuukauden lainasopimuksella 24. marraskuuta 2009. Hän siirtyi Gillinghamiin vuonna 2018.


title: Rhys Murphy

text: Murphy on esiintynyt Englannin ￼￼U-16- ja ￼￼U-17￼￼-maajoukkueissa. Hän pelasi myös finaalin yltäneessä Englannin joukkueessa vuoden 2009 alle 19-vuotiaiden EM-kisoissa.


title: Melville

text: Melville voi tarkoittaa ainakin seuraavia:


title: Lahden kauppahalli

text: Lahden kauppahalli on Lahden kauppatorin laidalla vuodesta 1927 toiminut kauppahalli. Lahden ensimmäinen kauppahalli toimi jo vuosina 1904–1907, kuitenkin eri paikassa. Nykyisessä paikassa torin ja Lanunaukion yhteydessä toimi ennen nykyistä kauppahallirakennusta yksikerroksinen kauppahalli vuosina 1923–1927. Se kuitenkin purettiin nykyisen nelikerroksisen rakennuksen tieltä. Lahden kauppahallin tuotevalikoima koostuu pääasiassa elintarvikkeista.


title: Lahden kauppahalli

text: Kauppahalliin on sisäänkäynnit torin puolelta Torikadulta ja Lanunaukion puolelta Rautatienkadulta.


title: Lahden kauppahalli

text: Matkailu-opas


title: Fiona Button

text: Fiona Button on englantilainen näyttelijä.


title: Fiona Button

text: Button näytteli yhtä päähenkilöistä, Tess Robertsia, BBC:n draamasarjassa "Lip Service", jota esitettiin kaksi tuotantokautta vuosina 2010–2012. Tätä ennen hänen huomattavin televisioroolinsa oli Lucy Bedfordin osa ITV:n draamasarjassa "The Palace" vuodelta 2008. Hän on myös vieraillut muun muassa sarjoissa "Midsomerin murhat" ja "How Not to Live Your Life".


title: Fiona Button

text: Button opiskeli näyttelemistä Webber Douglas Academy of Dramatic Artissa. Valmistuttuaan hän on näytellyt teatterissa muun muassa Tom Stoppardin kirjoittamassa näytelmässä "Rock ’n’ Roll’" Duke of York's Theatressa, Christopher Fryn kirjoittamassa näytelmässä "Ring Round the Moon" Playhouse Theatressa, Yukio Mishiman kirjoittamassa näytelmässä "Madame de Sade" Wyndham's Theatressa sekä Laura Waden kirjoittamassa näytelmässä "Posh" Royal Court Theatressa.


title: Karavankit

text: Karavankit (, ) on Itä-Alppeihin kuuluva vuoristoalue Itävallan ja Slovenian rajalla.


title: Karavankit

text: Karavankkien korkein huippu on Hochstuhl eli Veliki Stol (2 236 m).


title: Juliset Alpit

text: Juliset Alpit (, , , ) on Itä-Alppeihin kuuluva vuoristoalue, joka yltää Koillis-Italiasta Sloveniaan asti.


title: Juliset Alpit

text: Julisten Alppien korkein huippu, Triglav (2 864 m), on myös Slovenian korkein kohta.


title: Albulan Alpit

text: Albulan Alpit on Itäisiin Alppeihin kuuluva vuoristoalue itä-Sveitsissä.


title: Albulan Alpit

text: Albulan Alppien korkein huippu on Piz Kesch (3 418 m).


title: Taskuvaras (täsmennyssivu)

text: Taskuvaras voi tarkoittaa ainakin seuraavia:


title: Elimeleh

text: Elimeleh Weissblum (1717–1787) oli ortodoksirabbi ja hasidismin oppi-isiä. Elimeleh tunnettiin elinaikanaan parantajana. Hänet on haudattu Puolaan Leżajskin (( eli "Ližensk") pikkukaupunkiin, jonne vuosittain hänen kuolinpäivänsä tienoilla kerääntyy ortodoksijuutalaisia toiviomatkalle. Elimelehin uskotaan silloin palaavan maan päälle ja kuuntelevan ihmisten toiveita ja välittävän niitä taivaaseen.


title: Leżajsk

text: Leżajsk, koko nimi "Wolne Królewskie Miasto Leżajsk", on Kaakkois-Puolassa sijaitseva kaupunki, jossa on 14 252 asukasta (2014). Leżajskissa on benediktiiniläisluostari ja Leżajsk-panimo. Vuodesta 1999 Ala-Karpatian voivodikuntaan kuuluneen kaupungin halki virtaa Jagodajoki. Vuosittain maaliskuussa kaupunkiin kerääntyy juutalaisia toiviomatkalaisia, jotka uskovat että kaupunkiin haudattu 1700-luvun rabbi Elimeleh laskeutuu silloin maan päälle kuuntelemaan ihmisten toiveita.


title: Leżajsk

text: Kaupungissä on rautatieasema junalinjassa 68.


title: Erillinen pataljoona 6

text: Erillinen pataljoona 6 (ErP 6) oli jatkosodan (1943 -1944) aikana Suomen Puolustusvoimissa toiminut pataljoona, jonka miehistö ja osa aliupseereista oli inkeriläisiä.


title: Erillinen pataljoona 6

text: Saksalaisten vallattua Viron ja Leningradin ympäristön, siellä asuneista inkeriläisistä perustettiin helmikuussa 1942 osasto nimeltä Finniche Sieheringsgruppe 187. Vuoden sisällä perustamisesta siihen kuului 27., 28., 29., ja 30.Hundertschaft (satakunta), joissa kussakin palveli 170 miestä. Osaston nimi muutettiin myöhemmin Ost-Bataillon 664:ksi ("Itäpataljoona 664"). Pataljoonan pääasiallinen tehtävä oli suojata rautateitä Leningrad-Dno ja Luga-Novgorov linjoilla. Pataljoonan esikunta sijaitsi Batetskajassa, joka oli tärkeä risteysasema.


title: Erillinen pataljoona 6

text: Kun inkeriläisiä siviilejä alettiin maaliskuussa 1943 siirtään Saksan valtaamilta alueilta Suomeen, esittivät Saksan armeijassa palvelleet eräät inkeriläiset miehet myös toivomuksia siirrosta Suomeen. Saksalais-suomalaisten neuvottelujen jälkeen päätettiin pataljoonan siirrosta Suomeen. Siirrot toteutettiin Virosta laivalla 7. - 13.12.1943 Hankoon.


title: Erillinen pataljoona 6

text: Neuvottelujen päättyä oli 23.11.1943 everstiluutnannti Kaarlo Breitholtz määrätty perustettavan pataljoonan komentajaksi. Pataljoonan upseerien ja tärkeipien aliupseerien tehtäviin sijoitettiin suomalaisia upseereita ja aliupseereita.


title: Erillinen pataljoona 6

text:
Pataljoona alistettiin perustamisen jälkeen 10. Divisioonalle. Sen nimenä käytettiin ensin Erillinen pataljoona B:tä (Er.B), komentajansa mukaan. Nimi muuttui ylipäällikön käskyllä 1.2.1944 Erillinen pataljoona 6:ksi.
Pataljoona julkaisi kenttälehti Kivekästä. Helmikuussa aloitti pataljoonan aliupseerikoulu johtajanaan kapteeni Sokka. Koulutukseen osallistui 105 vapaaehtoista. Pataljoonan tärkein juhla, valatilaisuus, järjestettiin 26.4.1944 Leninkylässä, Kannaksella. Suomen lipun lisäksi tilaisuudessa oli mukana Inkerin lippu. Pataljoona paikallisti ja korjasi inkeriläisten sankarihauta-alueen Kirjasalossa. Hauta-alue oli perustettu v 1918 - 1920 kaatuneiden inkeriläisten muistoksi.


title: Erillinen pataljoona 6

text: Helmikuussa 1944 pataljoonna alistettiin 15. Divisioonalle. Sen katsottiin olevan taisteluvalmis huhtikuun alussa 1944. Toukokuussa pataljoona alisttiin 19. Prikaatille Riekonharjun "Susi"-maastoon, josta se vetäytyi VT-linjalle Korpikylään. 17.6. ErP 6 alistettiin 2. divisioonalle ja se siirtyi varmistukseen Pasurinkankaan maastoon, josta se siirtyi Vuosalmelle, miehittäen Vuoksen jokilinjan Suursaaren, Susisaaren, Linnanniemen ja rantakaistan Suontaustan kohdalla. 1.8.1944 pataljoona siirrettiin kenttävarustusltöihin Kuparsaaren lohkolle.


title: Erillinen pataljoona 6

text: Pataljoona purettiin Jokioinen–Mellilä–Minkkiö-alueella syyskuun lopulla ja sen lakkautuspäivä on 10.10.1944. Pataljoonan inkeriläisistä kiinnostui myös Valvontakomissio.


title: San Giorgio Maggiore

text: San Giorgio Maggiore on yksi Venetsiaan kuuluvista saarista Pohjois-Italiassa. Se sijaitsee Venetsian laguunissa pääsaariryhmästä etelään, Giudeccan saaren itäpuolella. San Giorgio Maggiore sijaitsee lähes uintimatkan päässä Pyhän Markuksen torista, josta lähtee saarelle vaporettoja eli vesibusseja. Saarella sijaitsee kuuluisa Andrea Palladion suunnittelema San Giorgio Maggioren kirkko, jonka fasadi näkyy Pyhän Markuksen torille.


title: Gotthelm Klenberg

text: Gotthelm Gottfrid Klenberg (18. tammikuuta 1887 Turku – 6. helmikuuta 1973) oli suomalainen eläinlääkäri ja upseeri. Eläinlääkintäkenraalimajuriksi Klenberg ylennettiin vuonna 1952. Hänen poikansa amiraali Jan Klenberg on toiminut Suomen puolustusvoimien komentajana ja toinen poikansa Bo Klenberg merivoimien komentajana.


title: Gotthelm Klenberg

text: Osallistui sisällissotaan valkoisten puolella. Talvisodassa hän oli IV armeijakunnan eläinlääkärinä. Hänet nimitettiin 31. lokakuuta 1940 eläinlääkintäosaston päälliköksi ja samalla puolustusvoimien ylieläinlääkäriksi, missä tehtävässä hän palveli aina 29. syyskuuta 1952 saakka. Hän jäi eläkkeelle 18. tammikuuta 1952, ja hänet ylennettiin kenraalimajuriksi 4. kesäkuuta 1952. Hän oli Suomen ensimmäinen eläinlääkintäkenraalimajuri.


title: Jan Andersson (jalkapallovalmentaja)

text: Jan "Janne" Andersson (s. 29. syyskuuta 1962) on ruotsalainen jalkapallovalmentaja ja entinen hyökkääjä. Heinäkuusta 2016 lähtien hän on toiminut Ruotsin jalkapallomaajoukkueen päävalmentajana.


title: Jan Andersson (jalkapallovalmentaja)

text: Andersson edusti pelaajauransa aikana vain kahta seuraa, Alets IK:ta ja IS Halmiaa, mutta pelasi otteluita vain Aletsissa. Hänen pitkä uransa seurassa kesti 10 vuotta ja Anderssonista tuli seuran kaikkien aikojen maalintekijä. Seura pelasi Anderssonin pelivuosina Ruotsin 4. ja 5. divisioonassa.


title: Jan Andersson (jalkapallovalmentaja)

text: Valmennusuransa Andersson aloitti Aletsin pelaajavalmentajana 1988. Hän nosti seuran debyyttikaudellaan 4. divisioonaan, mutta siirtyi jo yhden kauden jälkeen Stuart Baxterin apulaisvalmentajaksi Halmstadiin. Hän toimi tehtävässä kolme kautta, kunnes siirtyi 1993 Laholmsin päävalmentajaksi. Seurassa vierähti seitsemän kautta, kunnes hän vuonna 2000 palasi jälleen Halmstadin apuvalmentajaksi. Ensimmäinen kausi toi yhdessä päävalmentaja Tom Prahlin kanssa Ruotsin mestaruuden, mutta tämän jälkeen menestystä ei tullut toivotulla tavalla. Prahlin lähdön jälkeen Andersson toimi Jonas Thernin apulasivalmentajana, kunnes hänestä kauden 2003 jälkeen tuli seuran päävalmentaja.


title: Jan Andersson (jalkapallovalmentaja)

text: Andersson johdatti HBK:n päävalmentajadebyytissään hienosti Allsvenskanin hopealle ja hänet valittiin liigan parhaaksi valmentajaksi. Seuraavana vuonna hän luotsasi seuran UEFA Cupin lohkovaiheeseen. Tämän jälkeen suoritukset kuitenkin heikkenivät ja lopulta Andersson jätti HBK:n marraskuun lopussa 2009 seuran jäätyä Allsvenskanissa sijalle 13.


title: Jan Andersson (jalkapallovalmentaja)

text: Kaudeksi 2010 Andersson siirtyi Superettaniin pudonneen Örgryten päävalmentajaksi. Hän ei onnistunut nostamaan talousvaikeuksissa painiskellutta seuraa takaisin Allsvenskaniin. Joulukuussa 2010 hän ilmoitti jättävänsä seuran ja siirtyvänsä liigaan nousseen IFK Norrköpingin päävalmentajaksi kolmivuotisella sopimuksella. Debyyttikausi Norrköpingissä oli vaikea, mutta Andersson onnistui luotsaamaan sarjanousijan Allsvenskanissa sijalle 13 ja joukkue säilytti sarjapaikkansa. Kausi 2012 oli menestyksekäs ja Norrköping sijoittui viidenneksi. Sijoitus oli seuran paras pääsarjassa 13 vuoteen. Maaliskuussa 2013 Andersson allekirjoitti kolmivuotisen jatkosopimuksen IFK Norrköpingin kanssa.


title: Jan Andersson (jalkapallovalmentaja)

text: Kausilla 2013–2014 Anderssonin valmentama "Peking" menestyi heikommin ja sijoitukset painuivat sarjan keskikastin alapuolelle. Kaudeksi 2015 vahvistunut seura nousi Anderssonin johdolla mestaruuskamppailuun. Vahvan kauden palkintona seura voitti lopulta mestaruuden 26 vuoden tauon jälkeen.


title: Jan Andersson (jalkapallovalmentaja)

text: Huhtikuussa 2016 Ruotsin jalkapalloliitto vahvisti, että Andersson aloittaa EM-kisojen 2016 jälkeen Ruotsin jalkapallomaajoukkueen uutena päävalmentajana. Anderssonin sopimus on nelivuotinen. Andersson lopetti virallisesti työnsä IFK:n päävalmentajana toukokuun lopussa 2016. Viimeisessä ottelussa IFK pelasi 0–0 tasapelin IF Elfsborgia vastaan ja lähti kesätauolle sarjakakkosena.


title: Jan Andersson (jalkapallovalmentaja)

text: Anderssonin johdolla Ruotsi selviytyi MM-kisoihin 2018 ensimmäisen kerran kahteentoista vuoteen. Joukkue pelasi samassa karsintalohkossa Ranskan, Alankomaiden, Bulgarian, Luxemburgin ja Valko-Venäjän kanssa. Ruotsi sijoittui lohkossa toiseksi Ranskan jälkeen ja pääsi jatkokarsintoihin Italiaa vastaan. Ruotsi voitti kaksiosaisessa jatkokarsintaottelussa Italian yhteismaalein 1–0.


title: Shindig

text: Shindig on brittiläinen 1960-luvun popmusiikkiin keskittyvä fanilehti. Se ilmestyi aiemmin joka toinen kuukausi, mutta harvensi sittemmin ilmestymistään neljään kertaan vuodessa.


title: Shindig

text: Kriitikon mukaan lehti lankeaa journalistiset periaatteet ohittavaan kirjoitteluun, joskin se on muuten ammattimaisesti tehty ja tyylikäs.


title: Cəlilabad

text: Cəlilabad () on kaupunki Azerbaidžanissa. Se sijaitsee Lenkoranin alangon pohjoisosassa 210 kilometriä Bakusta lounaaseen. Kaupunki on Cəlilabadin piirin keskus. Sen ohi kulkee Bakun ja Astaran välinen M3-valtatie. Asukkaita on 40 700 henkeä (vuonna 2010).


title: Cəlilabad

text: Paikkakunnan aikaisempi nimi oli "Astraxanbazar" (ven. Астрахан-Базар, "Astrahan-Bazar"). Vuonna 1967 se nimettiin uudelleen kirjailija Cəlil Məmmədquluzadən mukaan. Cəlilabad on maatalousalueen keskus, jossa on lähinnä elintarviketeollisuutta.


title: Tasa-arvo lain edessä

text: Tasa-arvo lain edessä tarkoittaa, että laki on sama kaikille. YK:n mukaan tämä on erityisen tärkeää vähemmistöille ja köyhille.


title: Tasa-arvo lain edessä

text: Lakien ja tuomarien on siis kohdeltava kaikkia samalla tavoin riippumatta sukupuolesta, etnisyydestä, uskonnosta, sosio-ekonomisesta taustasta ja muusta vastaavasta. Tasa-arvo lain edessä kuuluu oikeusvaltion keskeisiin kulmakiviin.


title: Tasa-arvo lain edessä

text: Käsite on klassisen liberalismin pääperiaatteita.


title: Tasa-arvo lain edessä

text: Klassinen liberalismi vaatii tasa-arvoa lain edessä, ei lopputulosten tasa-arvoa ("taloudellinen tasa-arvo" ym.). Klassinen liberalismi ei hyväksy ryhmäoikeuksien edistämistä yksilön oikeuksien kustannuksella.


title: Tasa-arvo lain edessä

text: Alkuperäinen naisasialiike vaati nimenomaan klassisen liberalismin hengessä tasa-arvoa lain edessä sukupuolesta riippumatta.


title: Tasa-arvo lain edessä

text: Vielä vuonna 1988 myöhempi korkeimman oikeuden tuomari Ruth Bader Ginsburg totesi: "Yleistykset siitä, millaisia miehet ja naiset ovat ... eivät voi ohjata minua luotettavasti tehtäessä päätöksiä tietyistä yksilöistä". Esimerkiksi ACLUn naisten oikeuksien projektissa 1970-luvulla Ginsburg haastoi lait, jotka takasivat terveydenhoitoetuuksia virkamiesten vaimoille muttei virkanaisten miehille tai kielsivät naisia yksin pitämästä baaria.


title: Tasa-arvo lain edessä

text: Sen sijaan jotkut radikaalifeministit ovat vaatineet laillisesta tasa-arvosta luopumista, koska heidän mielestään se ylläpitää heikompien ryhmien heikkoa asemaa. Tämä liittyy keskusteluun positiivisesta syrjinnästä.


title: Tasa-arvo lain edessä

text: Aikalaisekseen melko liberaalina pidetty Ateenan johtaja Perikles on ensimmäinen tunnettu käsitteen puolustaja. Kuuluisassa "Perikleen hautajaispuhessa" vuonna 431/430 eaa. hän sanoi:


title: Göytəpə

text: Göytəpə () on kaupunki Azerbaidžanin Cəlilabadin piirissä. Se sijaitsee Lenkoranin alangolla 12 kilometriä Cəlilabadista kaakkoon. Kaupungin kautta kulkee Bakun ja Astaran välinen M3-valtatie. Asukkaita on 14 600 henkeä (vuonna 2010).


title: Göytəpə

text: Paikkakunta on saanut alkunsa venäläisten vuonna 1840 perustamasta "Prišibin" kylästä. Myöhemmin siitä tuli taajama ja vuonna 1967 kaupunki. Nykyisen nimensä kaupunki sai vuonna 1992.


title: Masallı

text: Masallı () on kaupunki Azerbaidžanissa. Se sijaitsee Lenkoranin alangolla Viləşçayjoen varrella 232 kilometriä Bakusta lounaaseen. Kaupunki on Masallın piirin keskus. Sen kautta kulkee Bakusta Astaraan johtava M3-valtatie. Masallın rautatieasema sijaitsee 18 kilometrin päässä kaupungista. Asukkaita on 13 900 henkeä (vuonna 2010).


title: Masallı

text: Masallısta tuli kaupunki vuonna 1960. Se on maatalousalueen keskus, jossa on lähinnä elintarviketeollisuutta. Lähistöllä sijaitsee İstisun kivennäisvesikylpylä.


title: Salibandyliigan kausi 2010–2011

text: Salibandyliigan kausi 2010–2011 oli salibandyliigan 25. kausi. Miesten sarjan hallitsevana mestarina kauteen lähti helsinkiläinen SSV eli Salibandyseura Viikingit, joka voitti kauden päätteeksi viidennen perättäisen mestaruutensa. Runkosarjan voitti SC Classic Tampereelta.


title: Liman

text: Liman () on kaupunki Azerbaidžanin Lənkəranin piirissä. Se sijaitsee Kaspianmeren rannalla 12 kilometriä Lənkəranista pohjoiseen. Kaupungin kautta kulkee Bakun ja Astaran välinen rautatie sekä M3-valtatie. Asukkaita on 10 400 henkeä (vuonna 2010).


title: Liman

text: Paikkakunta on saanut alkunsa vuonna 1921 perustetusta taajamasta, joka nimettiin vuonna 1924 Vladimir Leninin mukaan "Port-Iljitšiksi" (ven. Порт-Ильич). Vuonna 1971 siitä tuli kaupunki. Vuonna 1999 Port-Iljitšille annettiin uusi nimi "Liman". Kaupungissa on kalatehdas.


title: André Cruz

text: André Alves da Cruz (s. 20. syyskuuta 1968 Piracicaba, São Paulo, Brasilia) on brasilialainen entinen jalkapalloilija.


title: André Cruz

text: Cruz saavutti Brasilian riveissä MM-hopeaa vuonna 1998 ja Copa Américan voiton vuonna 1989. Hän pelasi maajoukkueessa vuosina 1988–1998 31 ottelua ja teki niissä yhden maalin. Cruz pelasi seuratasolla Brasiliassa, Belgiassa, Italiassa ja Portugalissa. Hän oli pelipaikaltaan puolustaja.


title: Jascha Washington

text: Jascha Akili Washington (s. 21. kesäkuuta 1989) on yhdysvaltalainen televisio- ja elokuvanäyttelijä ja satunnainen laulaja.


title: Jascha Washington

text: Washington syntyi Kaliforniassa ja esiintyi ensimmäisen kerran televisiossa vuonna 1997 "Brooklyn South" -rikossarjan jaksossa "A Reverend Runs Through It". Hän teki ensiesiintymisen elokuvissa vuotta myöhemmin Will Smithin poikana Ericinä elokuvassa "Valtion vihollinen" (1998). Hänen muita merkittäviä televisio- ja elokuvarooleja ovat muun muassa Drew "Zackin ja Codyn viiden tähden elämää" -televisiosarjassa sekä Trent Pierce elokuvassa "Hamekyttä" ja sen jatko-osassa. Hän on näytellyt myös tohtori Gideonin poikaa Elia televisiosarjassa "Gideon's Crossing" ja Jeromea elokuvassa "Taikatossut" ja "Taikatossut 2" (2006). Hän vieraili myös "The Bernie Mac Show" -televisiosarjan jaksossa "It's A Wonderful Wife" sekä "House"-televisiosarjan jaksossa "Family" vuonna 2007.


title: Jascha Washington

text: Washington ei esiinny enää Hamekyttä-elokuvasarjan kolmannessa osassa "Hamekyttä – pojasta polvi paranee". Hänet korvattiin näyttelijä-koomikolla Brandon T. Jackson.


title: Zé Carlos

text: Zé Carlos (oik. José Carlos de Almeida, s. 14. marraskuuta 1968 Presidente Bernardes, São Paulo, Brasilia) on brasilialainen entinen jalkapalloilija.


title: Zé Carlos

text: Carlos saavutti Brasilian riveissä MM-hopeaa vuonna 1998. Hän pelasi maajoukkueessa vuonna 1998 kaksi ottelua. Carlos pelasi seuratasolla Brasiliassa. Hän oli pelipaikaltaan puolustaja.


title: Gonçalves

text: Marcelo Gonçalves Costa Lopes (s. 22. helmikuuta 1966 Rio de Janeiro, Rio de Janeiro, Brasilia) on brasilialainen entinen jalkapalloilija.


title: Gonçalves

text: Gonçalves saavutti Brasilian riveissä MM-hopeaa vuonna 1998 sekä Copa Américan voiton vuonna 1997 ja Maanosaliittojen cupin voiton vuonna 1997. Hän pelasi maajoukkueessa vuosina 1996–1998 24 ottelua ja teki niissä yhden maalin. Gonçalves pelasi seuratasolla Brasiliassa ja Meksikossa. Hän oli pelipaikaltaan puolustaja.


title: Neftçala

text: Neftçala () on kaupunki Azerbaidžanissa. Se sijaitsee Kaspianmeren rannalla lähellä Kurajoen suuta 176 kilometriä Bakusta lounaaseen. Kaupunki on Neftçalan piirin keskus. Asukkaita on 20 500 henkeä (vuonna 2010).


title: Neftçala

text: Neftçalan taajamasta tuli kaupunki vuonna 1959. Sen talous perustuu öljyn tuotantoon.


title: Razaaq Adoti

text: Razaaq Adoti (s. 27. kesäkuuta 1973 Lontoo, Englanti) on brittiläinen näyttelijä, joka tunnetaan elokuvista Amistad, ja Doom.


title: Razaaq Adoti

text: Adotin televisioura alkoi vuonna 1991, jolloin hän vieraili sarjassa Press Gang. Sittemmin Adoti esiintyi televisiosarjoissa vuoteen 1997 asti, jolloin hän teki ensimmäiset elokuvaroolinsa komediassa "Vieläkö muistat?" ja draamassa "Amistad". Adoti palasi sittemmin takaisin television pariin Isoon-Britanniaan, kunnes 2000-vuosikymmenellä hän siirtyi enemmän elokuvien pariin. Adoti esiintyi hieman isommissa rooleissa elokuvissa "" (2004) ja "Doom" (2005). Sittemmin vuoden 2006 aikana hän esiintyi yhdessä Jean-Claude Van Dammen kanssa elokuvissa "Second in Command" ja "The Hard Corps".


title: Razaaq Adoti

text: Adoti syntyi ja kasvoi Lontoossa nigerialaisille vanhemmille. Hän opiskeli näyttelemistä Central School of Speech and Dramassa kolme vuotta.


title: Roberto Mussi

text: Roberto Mussi (s. 25. elokuuta 1963 Massa, Italia) on italialainen entinen jalkapalloilija.


title: Roberto Mussi

text: Mussi oli pelipaikaltaan puolustaja. Hän pystyi pelaamaan sekä keskuspuolustajana että laitapuolustajana.


title: Roberto Mussi

text: Mussi pelasi Italian maajoukkueessa vuosina 1993–1996 11 ottelua. Hän edusti Italiaa MM-kilpailuissa vuonna 1994 ja EM-kilpailuissa vuonna 1996. Mussi saavutti Italian riveissä MM-hopeaa vuonna 1994.


title: Roberto Mussi

text: Mussi edusti Serie A:ssa Milania, Torinoa ja Parmaa. Lisäksi hän edusti alemmilla sarjatasoilla Massesea, Parmaa ja Torinoa. Mussi saavutti urallaan muun muassa yhden Italian-mestaruuden sekä yhden Euroopan cupin voiton ja kaksi UEFA Cupin voittoa.


title: Min Morgon

text: Min Morgon oli suomalainen ruotsinkielinen aamutelevisio-ohjelma, jota esitti Yle Fem.


title: Min Morgon

text: Ajankohtaista keskustelua, lastenohjelmaa (BUU-morgon) ja uutisia (Yle Nyheter TV-nytt) sisältänyttä ohjelmaa esitettiin tammikuusta 2010 kesäkuuhun 2014. Arkiaamujen suorien lähetysten lisäksi ohjelmasta esitettiin arki-iltaisin suomeksi tekstitetty puolen tunnin tiivistelmä Aamusta iltaan (). Syksyllä 2014 ruotsinkieliset aamu-uutiset siirrettiin takaisin osaksi Yle TV1:n Aamu-tv:tä ja Yle Femillä alkoi keskusteluohjelma Efter Nio.


title: Min Morgon

text: Ohjelman ensimmäisinä juontajina toimivat Sonja Kailassaari, Cilla Mattheiszen ja Mårten Svartström. Myöhemmin juontajina olivat myös muun muassa Matilda Gyllenberg, Eva Kela, Henrik von Pfaler ja Bettina Sågbom.


title: Min Morgon

text: Min Morgon oli tuotantoyhtiö Cityportalin ja Yle Femin yhteistuotanto. Ohjelman tekoa rahoittivat Yleisradion lisäksi Svenska folkskolans vänner, Svenska kulturfonden ja Säästöpankkisäätiöt (Sparbanksstiftelserna).


title: Alexa Glatch

text: Alexa Glatch (s. 10. syyskuuta 1989 Newport Beach, Kalifornia) on yhdysvaltalainen tennispelaaja. Parhaimmillaan hän on ollut WTA-listan sijalla 102 elokuussa 2010. Urallaan hän on voittanut viisi ITF-turnausta kaksinpelissä.


title: Alexa Glatch

text: Glatch aloitti tenniksen pelaamisen viisivuotiaana. Junioriurallaan hän pääsi vuoden 2005 Yhdysvaltain avoimissa loppuotteluun sekä kaksinpelissä että nelinpelissä (Vania Kingin kanssa). Vuonna 2007 Glatch pääsi nelinpelin loppuotteluun Ranskan avoimissa Sorana Cîrstean kanssa. Hänen valmentajinaan toimivat Kevin O'Neill ja Robert Van't Hof.


title: Alexa Glatch

text: Ammattilaisurallaan Glatch on selvinnyt Grand Slam -turnauksissa parhaimmillaan toiselle kierrokselle Yhdysvaltain avoimissa 2005 ja Ranskan avoimissa 2009 ja 2012. Yhdysvaltain avoimissa hän voitti Juliana Fedakin, mutta hävisi toisella kierroksella Jelena Jankovićille. Ranskan avoimissa 2009 hän voitti 14:nneksi sijoitetun Flavia Pennettan, kunnes hävisi toisella kierroksella Lourdes Domínguez Linolle. Vuoden 2012 Ranskan avoimissa hän voitti Ana Tatišvilin, mutta hävisi jälleen Pennettalle.


title: North American Soccer League (2011– )

text: North American Soccer League (NASL) on pohjoisamerikkalainen miesten jalkapalloliiga, johon kuuluu joukkueita Yhdysvalloista, Kanadasta ja Puerto Ricosta. Se on Yhdysvaltain sarjajärjestelmässä toisella tasolla Major League Soccerin alapuolella ja United Soccer Leaguen yläpuolella. Liigan ensimmäinen kausi pelattiin vuonna 2011.


title: North American Soccer League (2011– )

text: Liiga perustettiin vuoden 2009 lopulla, kun useat seurat erosivat United Soccer Leaguesin hallinnoimasta USL First Divisionistä Niken myytyä organisaation NuRock Soccer Holdingsille. Liigan esikoiskauden oli tarkoitus alkaa huhtikuussa 2010, mutta Yhdysvaltain jalkapalloliitto ei antanut liigalle hyväksyntäänsä. Kaudella 2010 NASL:n ja USL-1:n joukkueet kilpailivat liiton hallinnoimassa väliaikaisessa USSF Division 2 Pro Leaguessa. Liitto vahvisti NASL:n kakkosdivisioonastatuksen lopulta helmikuussa 2011.


title: North American Soccer League (2011– )

text: NASL:n ensimmäisen mestaruuden voitti Minnesota Stars FC.


title: Saharauskukalat

text: Saharauskukalat (Pristiformes) on rustokalalahko. Lahkoon kuuluu vain yksi heimo saharauskut (Pristidae).


title: Saharauskukalat

text: Sahahaikaloihin kuuluvien lajien fossiileista vanhimmat on ajoitettu liitukauden keski- ja myöhäisvaiheille. Nykyään heimoon kuuluu seitsemän lajia, jotka jaetaan kahteen sukuun. Lajit ovat:


title: Saharauskukalat

text: Saharauskukaloihin kuuluvat lajit ovat hyvin suurikokoisia ja aikuiset ovat yli kaksi metriä pitkiä. Suurin laji kampasaharausku voi kasvaa jopa 7,3 metriä pitkäksi ja saavuttaa yli 2 200 kilon painon. Ruumiinrakenteeltaan lajit ovat haiden ja rauskujen väliltä. Ruumis on litteä ja rintaevät hyvin kookkaat, mutta eivät kiinnittyneet päähän kuten muilla rauskuilla. Muiden rauskujen kanssa yhteistä ovat pään alla sijaitsevat kidusaukot ja silmien takana sijaitsevat suuret ruiskureiät. Nokka saharauskukaloilla on pitkä ja litteä ja suuret hampaat sijaitsevat kuonon sivuilla. Selkäeviä kaloilla on kaksi ja ne ovat kolmionmuotoiset ja kookkaat. Pyrstö on kookas ja epäsymmetrinen ja muistuttaa haiden pyrstöjä. Saharauskunaaraat ovat ovovivipaarisia eli synnyttävät eläviä poikasia. Poikasten kuonon ympärillä on pehmeä suojus, jonka tehtävänä on todennäköisesti estää naarasta loukkaantumasta synnyttäessään poikaset.


title: Saharauskukalat

text: Saharauskukaloihin kuuluvia lajeja tavataan Atlantista, Intian valtamerestä ja Tyynenmeren alueelta tyypillisesti jokien suissa ja murtovesissä. Lisäksi monet lajit elävät makeissa vesissä esimerkiksi Mississipissä, Nicaraguajärvessä, Australian, Uuden-Guinean ja Kaakkois-Aasian suurissa joissa ja jokisaharausku Sambesijoessa. Koska nämä elinympäristöt ovat herkkiä pilaantumiselle ja lajeja kalastetaan paljon, useat niistä ovat uhanalaisia.


title: Saharauskukalat

text: Saharauskujen ravintoa ovat kalat ja selkärangattomat eläimet. Ne käyttävät litteää kuonoaan parvissa liikkuvien kalojen tainnuttamiseen ja tonkiessaan ruokaa pohjasta. Saharauskuja kalastetaan trooleilla. Lihaa syödään kuivattuna ja suolattuna, eviä ja ihoa käytetään saippuoiden valmistamiseen ja perinteisessä lääkinnässä sekä kuonoja myydään turisteille matkamuistoina. Lajit lisääntyvät hitaasti ja monet niistä ovatkin erittäin tai äärimmäisen uhanalaisia.


title: Musta lammas (mixtape)

text: Musta lammas on rap-artisti Edorfin vuonna 2006 julkaisema mixtape.


title: Kateryna Burmistrova

text: Kateryna Burmistrova (, s. 20. marraskuuta 1979 Sumy, Ukrainan SNT, Neuvostoliitto) on ukrainalainen naispainija, maailman- ja Euroopan mestari.


title: Kateryna Burmistrova

text: 67, 72 ja 75 kilogramman painoluokissa paininut Burmistrova voitti maailmanmestaruuden Khalkisissa 2002 ja MM-pronssia Tokiossa 2008. EM-kilpailuista hän on voittanut neljä kultamitalia, kolme hopeamitalia ja kaksi pronssimitalia.


title: Salyan

text: Salyan () on kaupunki Azerbaidžanissa. Se sijaitsee Kurajoen rannalla 126 kilometriä Bakusta lounaaseen. Kaupunki on Salyanin piirin keskus. Sen kautta kulkee Bakun ja Astaran välinen rautatie sekä M3-valtatie. Asukkaita on 38 500 henkeä (vuonna 2010).


title: Salyan

text: Salyan on vanhastaan tunnettu kauppapaikka. 1700-luvulla se oli sulttaanikunnan ja vuodesta 1868 Bakun lääniin kuuluneen Cavadin kihlakunnan keskus. Vuonna 1916 siitä tuli kaupunki. Nykyään Salyanissa on puuvillanjalostamo, sähkölaite- ja muovitehtaat sekä elintarviketeollisuutta. Lähistöllä harjoitetaan öljyn ja maakaasun tuotantoa.


title: Pakolaisvakoilu

text: Pakolaisvakoilu on valtion harjoittamaa luvatonta tiedustelutoimintaa sen muissa maissa asuvia kansalaisia kohtaan. Vakoilun tarkoituksena on kartoittaa pakolaisten ja poliittisten toisinajattelijoiden liikkeitä, jotta heidät voidaan uhkailun ja propagandan avulla pakottaa luopumaan kotimaansa hallitusta vastustavista toimista. Pakolaisia voidaan myös painostaa toimimaan tiedonantajina epädemokraattisille hallituksille.


title: Pakolaisvakoilu

text: Pakolaisvakoilua harjoittavat pääasiassa ei-demokraattiset valtiot. Tyypillistä näille valtioille on, että kansalaisia kontrolloidaan ja heidän vapauksiaan ja oikeuksiaan rajoitetaan myös maan rajojen sisäpuolella. Vastalauseet saatetaan tukahduttaa väkivalloin. Maan rajojen ulkopuolella taas pyritään turvallisuus- ja tiedustelupalveluiden avulla valvomaan maanpaossa asuvia kriitikoita ja vastustajia.


title: Pakolaisvakoilu

text: Ruotsissa pakolaisvakoilua on harjoitettu mm. kiinalaisia Kiinan hallitusta vastustavia toisinajattelijoita ja uiguureja vastaan. Diplomaattina työskennellyt uiguurimies karkotettiin Ruotsista, kun kävi ilmi, että hän vakoili noin sataa Ruotsissa asuvaa uiguuria.


title: Pakolaisvakoilu

text: Ruotsissa pakolaisvakoilu on rangaistavaa, Suomessa ei. Tosin Suomessakin on oikeusministeriössä asiaa pohdittu, koska tapauksia on ilmennyt.


title: Julija Tkatš

text: Julija Anatoliïvna Tkatš (, o.s. Ostaptšuk, , s. 26. syyskuuta 1989 Kovel) on ukrainalainen naispainija, maailman- ja Euroopan mestari.


title: Julija Tkatš

text: 62 ja 63 kg:n sarjoissa paininut Tkatš voitti maailmanmestaruuden Taškentissa 2014. Hän saavutti MM-hopeaa Pariisissa 2017 sekä MM-pronssia Las Vegasissa 2015 ja Budapestissa 2018. Hän voitti Euroopan mestaruuden Dortmundissa 2011 ja Belgradissa 2012. EM-hopeaa hän sai Riiassa 2016 sekä EM-pronssia Bakussa 2010, Vantaalla 2014 ja Novi Sadissa 2017. Bakun Euroopan kisoissa 2015 hän sai hopeaa. Pekingin kesäolympialaisissa 2008 Tkatš oli sarjan 63 kg yhdestoista, Lontoossa 2012 seitsemäs ja Rio de Janeirossa 2016 yhdeksäs. Juniorisarjoissa hän voitti maailmanmestaruuden ja kolme Euroopan mestaruutta.


title: Goranboy

text: Goranboy () on kaupunki Azerbaidžanissa. Se sijaitsee maan keskiosan tasankoseudulla 317 kilometriä Bakusta länteen. Kaupunki on Goranboyn piirin keskus. Sen ohi kulkee Bakusta Tbilisiin johtava rautatie sekä M1-valtatie. Asukkaita on 8 000 henkeä (vuonna 2010).


title: Goranboy

text: Kaupunki on perustettu vuonna 1966. Vuoteen 1991 saakka sen nimenä oli "Qasım İsmayılov" (ven. Касум-Исмаилов, "Kasum-Ismailov") samannimisen bolševikkivallankumouksellisen mukaan. Goranboy on maatalousalueen keskus, jossa on lähinnä jalostusteollisuutta.


title: Royal Rangers

text: Royal Rangers (RR) on maailmanlaajuinen järjestö, jonka tarkoituksena on tarjota nuorille monipuolista ja haastavaa toimintaa kristillisessä hengessä. Royal Rangers International on avoin sekä tyttöjen että poikien osallistumiselle. Suomessa toimintaa koordinoi Royal Rangers Finland (RRF), jota johtaa Mikko Ahola. Useimpiin toimintoihin kuuluu perinteisesti keskeisenä retkeily, joskin myös muita toimintoja on. Näitä ovat esimerkiksi erilaiset kädentaidot sekä kristillisen elämäntavan omaksuminen.


title: Royal Rangers

text: Royal Rangers on perustettu Texasissa, Yhdysvalloissa 1962, ja on sittemmin laajentunut 73 maahan. Royal Rangersin toiminta muistuttaa partiotoimintaa, sillä siinä tärkeässä osassa ovat luonnossa liikkuminen ja mukava yhdessäolo.


title: Royal Rangers

text: Royal Rangers –toimintaan liittyy seitsemän tavoitetta:


title: Royal Rangers

text: Kansallisesti Royal Rangers -toiminta on jakaantunut eri paikkakunnilla toimiviin tukikohtiin, joita johtavat tukikohdanpäälliköt. Ohjelma on neliportainen ja se on suunnattu pääasiassa 7-17-vuotiaille lapsille ja nuorille. Rangerit jakautuvat neljään ikäryhmään, joiden lisäksi mukana saattaa olla alle kouluikäisiä tulokkaita:


title: Royal Rangers

text: Jokaista ikäryhmää johtaa ikäryhmänjohtaja ja mikäli ikäryhmä on suuri, se voidaan jakaa pienempiin ryhmiin, joita jokaista johtaa ryhmänjohtaja. Vanhimmat rangerit voivat alkaa juniorijohtajiksi ja auttaa nuorempien ohjaamisessa.


title: Royal Rangers

text: Ohjelma sisältää palkkiojärjestelmän, jossa jäsenet osoittavat tiettyjä tietoja ja kykyjä ja ansaitsevat siten itselleen ansiomerkkejä. Ohjelma ei kuitenkaan edellytä sitä, että mukana olisi ollut alusta asti, vaan mukaan toimintaan voi tulla myös kesken kaiken. Usein eri ikäryhmät myös toimivat yhdessä ja toimintaa muokataan muutenkin vapaamuotoisesti tukikohdan tarpeiden mukaiseksi.


title: Royal Rangers

text: Rangerit koettavat erottautua ja luoda yhteenkuuluvuudentunnetta pukeutumalla Royal Rangers -univormuun varsinkin juhlatilaisuuksissa sekä suurtapahtumien yhteydessä. Eri maissa on käytössä erilaisia univormuja; Suomessa käytetään vaalean ruskeaa kauluspaitaa, jonka tyyppinen on käytössä myös esimerkiksi Yhdysvalloissa ja Saksassa. Sen sijaan esimerkiksi ruotsalaiset rangerit käyttävät sinistä paitaa. Paidan lisäksi rangerit käyttävät myös huivia, joka on joka maassa erivärinen. Suomen huivi on sininen ja siinä on reunassa valkoinen raita. Ruotsin huivi on keltainen ja Norjan viininpunainen ja niissä on niskassa Royal Rangers -tunnukset. Huivia käytetään usein myös ilman muuta univormua. Rangeritunnuksia käytetään erityisesti kansainvälisissä tapahtumissa, sillä univormun tai huivin käyttö auttaa tunnistamaan, minkä maalainen rangeri on kyseessä. Tosin esimerkiksi Eurocampeilla eri maiden huiveista on tullut suosittuja keräilykohteita kaikkien koettaessa hankkia mahdollisimman monen eri maan huivin itselleen vaihtamalla sen omaansa. Tämä voi aiheuttaa sekaannuksia. Univormuun kuuluu paidan ohella poolosolmio, joka on joka ikäryhmällä erivärinen. Univormun hankkiminen ei ole rangerille pakollista, joskin suositeltavaa.


title: Royal Rangers

text: Kansallisuuden lisäksi univormu kertoo kantajastaan monia muitakin tietoja. Kaikille rangereille yhteisten Royal Rangers -tunnusten ja paidan omistajan kotimaan lipun lisäksi paitaan liitetään merkit, jotka kertovat, mihin ikäryhmään sen kantaja kuuluu ja kuinka aktiivisesti hän on ottanut osaa rangeritoimintaan. Univormuun ommellaan rangerin ansaitsemat ansiomerkit sekä suurtapahtumiin osallistumisesta viestittävät tunnukset. Johtajien tunnukset viestittävät, minkä tason johtajasta on kyse ja mikä on hänen viimeaikaisin koulutuksensa. Jokaisella rangerilla on paidassaan myös merkit, joissa lukee tukikohdan kotipaikkakunnan nimi sekä tukikohdan numero. Kansallisiin operatiivisiin ryhmiin kuuluvilla johtajilla on lisäksi omat tunnuksensa.


title: Royal Rangers

text: Suomessa Royal Rangers -toiminta on melko aktiivista: toimintaa on yhteensä 62 tukikohdassa. Paikallisen toiminnan lisäksi tapahtumia järjestetään valtakunnallisella ja kansainvälisellä tasolla. Muutaman vuoden välein järjestettävien kansallisten suurleirien lisäksi RRF järjestää myös taitokilpailuja, joissa päästään mittaamaan nuorten tietoja ja taitoja. Suurin Euroopassa järjestettävä kansallinen Royal Rangers -tapahtuma on Saksan Bundescamp, johon osallistuu tuhansia saksalaisnuoria. Kansainvälisistä tapahtumista Euroopassa suurin ja odotetuin on joka neljäs vuosi järjestettävä Eurocamp-suurleiri, joka kokoaa tuhansia kristittyjä nuoria ympäri Eurooppaa.


title: Royal Rangers

text: Tähän mennessä Suomessa järjestetyt kansalliset leirit:


title: Royal Rangers

text: Tähän mennessä järjestetyt Eurocamp-leirit:


title: Royal Rangers

text: RRF järjestää ohjaajille myös koulutusleirejä. Näitä ovat esimerkiksi NTC (National training camp), ANTC (Advanced national training camp) ja juniorijohtajille suunnattu JNTC (Junior national training camp).


title: Royal Rangers

text: Royal Rangers koodi:


title: Royal Rangers

text:
VALMIS:
...työskentelemään, pelaamaan, palvelemaan, tottelemaan, elämään...


title: Royal Rangers

text: "Kaikki, minkä tahdotte ihmisten tekevän teille, tehkää te heille." (Matt. 7:12)


title: Royal Rangers

text: "Jumalan avulla teen parhaani palvellessani Jumalaa, seurakuntaani ja ystäviäni; eläessäni Royal Rangers -koodin mukaisesti tehden Kultaisesta säännöstä päivittäisen sääntöni."


title: Nadya Sementsova

text: Nadya Sementsova (s. 2. marraskuuta 1985) on azerbaidžanilainen naispainija ja Euroopan mestari.


title: Nadya Sementsova

text: Sementsova on voittanut 67 kilogramman painoluokassa Euroopan mestaruuden Bakussa 2010 ja Dortmundissa 2011. EM-pronssia hän sai Belgradissa 2012.


title: Rääväsuu ja Läski Äpärä

text: Rääväsuu ja Läski Äpärä on rap-artisti Ruudolfin vuonna 2001 julkaistu albumi. Albumi on loppuunmyyty. Kappaleet 10 ja 11 ovat piilotettuja kappaleita.


title: Ağstafa

text: Ağstafa () on kaupunki Azerbaidžanissa. Se sijaitsee Kurajoen laaksossa 461 kilometriä Bakusta luoteeseen. Kaupunki on Ağstafan piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 12 700 henkeä (vuonna 2010).


title: Ağstafa

text: Paikkakunta on saanut alkunsa vuonna 1914 perustetusta Jelizavetinkan asemataajamasta. Vuonna 1941 siitä tuli kaupunki. Nykyään Ağstafa on maatalousalueen keskus, jossa on pienimuotoista jalostusteollisuutta.


title: Vicente Feola

text: Vicente Feola (20. marraskuuta 1909 – 26. marraskuuta 1975) oli brasilialainen jalkapallovalmentaja, joka valmensi Brasilian maailmanmestariksi vuonna 1958.


title: Hanna Vasylenko

text: Hanna Viktorivna Vasylenko (, s. 21. helmikuuta 1986) on ukrainalainen naispainija, maailmanmestari ja Euroopan-mestari.


title: Hanna Vasylenko

text: Pääasiassa 59 kg:n painoluokassa kilpaileva Vasylenko voitti maailmanmestaruuden Istanbulissa 2011 ja MM-pronssia Herningissä 2009. EM-kilpailuista hän on voittanut yhden kultamitalin ja kolme pronssia.


title: Alberto Suppici

text: Alberto Horacio Suppici Sedes (20. marraskuuta 1898 – 21. kesäkuuta 1981) oli uruguaylainen jalkapalloilija ja jalkapallovalmentaja, joka valmensi Uruguayn maailmanmestariksi vuonna 1930.


title: Juan López Fontana

text: Juan López Fontana (15. maaliskuuta 1908 – 4. lokakuuta 1983) oli uruguaylainen jalkapallovalmentaja, joka valmensi Uruguayn maailmanmestariksi vuonna 1950.


title: Tovuz

text: Tovuz () on kaupunki Azerbaidžanissa. Se sijaitsee Kuran sivujoen Tovuzçayn varrella 439 kilometriä Bakusta luoteeseen. Kaupunki on Tovuzin piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 13 700 henkeä (vuonna 2010).


title: Tovuz

text: Paikkakunta on saanut alkunsa saksalaisten perustamasta "Traubenfeldin" siirtokunnasta. Stalinin aikana saksalaiset karkotettiin, ja vuonna 1947 perustettu kaupunki sai nimen "Tovuz". Se on maatalousalueen keskus, jossa on lähinnä elintarvike- ja rakennusaineteollisuutta.


title: Arvosteleva kirjaluettelo

text: Arvosteleva kirjaluettelo, koko nimeltään "Arvosteleva luettelo suomenkielisestä kirjallisuudesta", oli vuosina 1908-1988 ilmestynyt julkaisu. Kuukausittain ilmestynyt luettelo sisälsi lyhyitä kirja-arvosteluja, ja sitä julkaistiin Kirjastolehden välissä. Luettelo vaikutti suuresti kirjastojen hankintapäätöksiin. Arvostelevan kirjaluettelon kaikki arviot vuosilta 1960-1988 ovat digitoituina luettavissa Internetissä.


title: Arvosteleva kirjaluettelo

text: Luettelon ensimmäinen päätoimittaja oli professori Viljo Tarkiainen.


title: Kel Mitchell

text: Kel Johari Rice Mitchell (s. 25. elokuuta 1978) on yhdysvaltalainen näyttelijä, koomikko, parodi, tanssija ja muusikko.


title: Kel Mitchell

text: Hänet tunnetaan parhaiten Nickelodeon-kanavan sketsikomediasta "All That", roolistaan Kel Kimble Nickelodeonin sitcom-televisiosarjassa "Kenan & Kel" sekä Edin roolista elokuvassa "Burger-kunkut" ("Good Burger"). Koko 1990-luvun hän teki yhteistyötä koomikon Kenan Thompson kanssa.


title: Johanna Mattsson

text: Malin Johanna Mattsson (s. 2. toukokuuta 1988 Jällivaara) on ruotsalainen naispainija ja Euroopan mestari. Häntä ovat valmentaneet Håkan Johansson, Kalle Taivalsaari ja Fariborz Besarati.


title: Johanna Mattsson

text: Mattsson voitti MM-pronssia Moskovasta 2010 ja Pariisista 2017. Hänellä on myös Euroopan mestaruus Vilnasta 2009 ja Vantaalta 2014 sekä EM-pronssi 2006 ja 2017. Juniorisarjoissa hän voitti maailmanmestaruuden ja kaksi Euroopan-mestaruutta.


title: Johanna Mattsson

text: Mattssonin siskot Sofia ja Lisa ovat myös menestyneitä naispainijoita: Sofia on voittanut maailman- ja Euroopan mestaruuden, ja Lisa on nuorten sarjoissa kolminkertainen EM-kultamitalisti.


title: Puolan kansanpuolue

text: Puolan kansanpuolue () on puolalainen kristillisdemokraattinen agraaripuolue. Kansanpuolue on perustettu vuonna 1990.


title: Puolan kansanpuolue

text: Vuoden 2007 parlamenttivaalien jälkeen Kansanpuolue muodosti hallituksen yhdessä Kansalaisfoorumin kanssa. Puolueet jatkoivat yhteistyötä myös vuoden 2011 vaalien jälkeen.


title: RWE-torni

text: RWE Turm () on Essenissä sijaitseva, Ruhrin alueen korkein rakennus ja samalla yksi Saksan korkeimpia. Rakennus on maailman ensimmäinen ekologinen rakennus ja se toimii energiayhtiö RWE:n pääkonttorina. Rakennus on korkeutensa ja alueen kehitystä kuvaavana yksi Essenin tärkeimmistä maamerkeistä.


title: Anders Danielsson

text: Anders Danielsson (s. 27. joulukuuta 1953 Hököpinge, Ruotsi) on toiminut Ruotsin turvallisuuspoliisin pääjohtajana 11. kesäkuuta 2007 lähtien.


title: Anders Danielsson

text: Danielsson suoritti oikeustieteen kandidaatin tutkinnon vuonna 1980 ja pätevöityi sen jälkeen Uppsalan ja Malmön käräjäoikeuksissa. Hän suoritti poliisipäällikkökoulutuksen vuosina 1982–1984 ja opiskeli myös muutaman kuukauden FBI National Academyssä Virginiassa, Yhdysvalloissa vuonna 1993. Hän kouluttautui myös reserviupseeriksi.


title: Anders Danielsson

text: Danielsson työskenteli apulaispoliisipäällikkönä Säpossa vuosina 1990–1991 sekä Ruotsin keskusrikospoliisissa ("Rikskriminalpolisen") vuosina 1992–1997. Keskusrikospoliisissa hän toimi muun muassa rikostiedusteluosaston johtajana. Vuosina 1998–1999 Danielsson toimi Ruotsin poliisihallituksen poliisitoimiston johtajana ja vuosina 1999–2002 hän johti poliisihallituksen kehitys- ja strategiayksikköä. Vuosina 2002–2007 Danielsson työskenteli lääninpoliisijohtajana Skånen läänissä.


title: Anders Danielsson

text: Danielsson on 1990-luvun alusta lähtien avustanut asiantuntijan roolissa useissa valtiollisissa toimikunnissa, jotka ovat muun muassa tehneet selvityksiä poliisien oikeuksista, tietojen käsittelystä ja sisäisestä tutkinnasta sekä valmistelleet mietintöä oikeuslaitoksen kehittämisestä. Danielsson on nyt erityistutkija poliisien koulutusta tarkastelevassa toimikunnassa.


title: Anders Danielsson

text: Danielsson asuu Tukholmassa ja Skånessa. Hän on naimisissa ja kahden lapsen isä.


title: Rachel True

text: Rachel India True (s. 15. marraskuuta 1966) on yhdysvaltalainen elokuva- ja televisionäyttelijä.


title: Monaco Forever

text: Monaco Forever on vuonna 1984 ensi-iltansa saanut yhdysvaltalainen lyhytkomediaelokuva. Elokuvan on ohjannut William A. Levey, joka myös käsikirjoitti elokuvan yhdessä C. William Pittin kanssa. Pääosassa esiintyivät Charles Pitt ja Martha Ferris.


title: Monaco Forever

text: Michael on amerikkalaistaustainen saksalainen entinen tiedustelu-upseeri, joka oli erikoistunut monikielisyyteen. Nyt hän on viettämässä hotelliyötä kahden naisen kanssa Monacossa epäonnistuneen jalokivivarkauden myötä. Hän lähtee haahuilemaan pitkin Monacoa turhautuneena ja törmää matkan aikana erilaisiin hullunkurisiin ihmisiin. Michael tapaa amerikkalaisen naisturistin, jonka kanssa hän varastaa paikallisilta monacolaisnaisilta sormuksia ja kaulakoruja.


title: Monaco Forever

text: Elokuvaa kuvattiin Kaliforniassa, Hollywoodissa ja Malibussa.


title: Monaco Forever

text: Elokuva julkaistiin vuonna 1991 VHS:lle. Myöhemmin se julkaistiin myös DVD:lle vuonna 2004 "Kings of Kung Fu" nimiselle DVD:lle, jossa on myös Bolo Yeungin elokuva "Bloodfight".


title: Kissanmaan koulu

text: Kissanmaan koulu on Tampereen yliopistollisen sairaalan lähellä kaupungin loppuosassa Tampereella Teiskontien vieressä sijaitseva koulu, jossa on 12 yleisopetuksen luokkaa ja kolme erityisluokkaa. Se rakennettiin vuonna 1950. Ennen sen koulun nimi oli Kalevan kansakoulu. Rakennus on nelikerroksinen.


title: Forest Green Rovers FC

text: Forest Green Rovers FC on englantilainen jalkapalloseura Nailsworthista Gloucestershirestä. Seura perustettiin vuonna 1889 nimellä Nailsworth & Forest Green. Miesten edustusjoukkue nousi Conference Nationalista, Englannin viidenneksi korkeimmalta sarjatasolta Englannin kakkosliigaan kaudeksi 2017–2018. Rovers pelaa kotiottelunsa The New Lawn -stadionilla, jolle mahtuu 5 140 katsojaa.


title: Forest Green Rovers FC

text: Seura perustettiin vuonna 1889 ja se pelasi alkuaikoinaan kyläsarjaa. Siitä tuli yksi Gloucestershiren pohjoisen liigan perustajajäsenistä vuonna 1922. Joukkue pelasi maailmansotien välisenä aikana heikoissa puitteissa, sillä heidän kotikenttänsä The Lawn, joka sijaitsee nykyisen The New Lawnin paikalla, oli tuolloin vain kenttä, jonka ympärillä oli orapihlaja-aita.


title: Forest Green Rovers FC

text:
Forest Green Rovers otti ensimmäisen merkittävän voittonsa amatöörijoukkueille tarkoitetussa FA Vase -cupissa vuonna 1982, jolloin se päihitti Wembleyllä pelatussa finaalissa Rainsworth Miners Welfaren 3-0.
Seuran nimi vaihdettiin vuonna 1989 Stroud FC:ksi, jotta se saisi suosiota laajemmalla alueella, mutta seuran fanit vastustivat muutosta niin vahvasti, että joukkueen nimi palautettiin pian Forest Green Roversiksi. Rovers siirrettiin kaudelle 1994–1995 pelaamansa Southern Leaguen eteläiseen divisioonaan ja seura alkoi menestyä siinä paremmin kuin aikaisemmassa Midlandsin sarjassa. Ensimmäisellä kaudellaan uudessa sarjassa Rovers oli viides ja se nousi kauden 1996–1997 päätteeksi konferenssisarjaan, jonka ylimmällä tasolla seura pelasi 20 peräkkäista kautta. FGR on pisimpään konferenssin pääsarjassa yhtäjaksoisesti pelannut joukkue. Forest Green Roversin nykyinen stadion The New Lawn otettiin käyttöön vuonna 2006.


title: Forest Green Rovers FC

text: Tuulivoimayhtiö Ecotricityn omistajan Dale Vincen tultua seuran puheenjohtajaksi ja pääomistajaksi 2010 Forest Green Rovers on ottanut tavoitteekseen ekologisen kestävyyden ja hiilineutraaliuden saavuttamisen. Vince herätti kohua 2011 lopettaessaan punaisen lihan myynnin seuran ottelutapahtumissa. The New Lawn -stadionin nurmea hoidetaan luonnonmukaisesti, ilman keinolannoitteita ja torjunta-aineita. Stadionille on myös asennettu aurinkopaneeleja, ja sinne suunnitellaan led-valaistusta. Forest Green Rovers on saanut EMAS-ympäristösertifikaatin. Marraskuussa 2014 FGR järjesti tiettävästi maailman ensimmäisen vegaanisen jalkapallo-ottelun, jota tukivat Paul McCartney ja Stella McCartney. Nykyisin seuran tapahtumissa myydään ainoastaan vegaanista ruokaa. Forest Green Roversille on suunnitteilla uusi stadion "Eco Park", jonka yhteyteen rakennettaisiin myös vihreän teknologian keskus.


title: Forest Green Rovers FC

text: Adrian Pennockin toimiessa Forest Green Roversin managerina seura sijoittui kaudella 2014-15 konferenssin pääsarjassa viidenneksi ja pääsi ensimmäistä kertaa karsimaan liiganoususta. FGR hävisi kuitenkin kaksiosaisen karsinnan ensimmäisellä kierroksella Bristol Roversille yhteismaalein 0-3.


title: Forest Green Rovers FC

text:
Kauden 2015-16 FGR aloitti yhdeksällä peräkkäisellä voitolla, mikä on konferenssin historian ennätys. FGR:n loppukausi sujui kuitenkin kehnosti, ja joukkue jäi 12 pistettä sarjavoiton ja suoran liiganousun varmistaneesta Cheltenham Townista. Manageri Adrian Pennock sai potkut ennen viimeistä sarjakierrosta , vaikka toinen sija konferenssissa oli seuran historian paras. Liigakarsinnan ensimmäisellä kierroksella FGR voitti vt. manageri Scott Bartlettin johdolla Dover Athleticin yhteismaalein 2-1 ja pääsi Wembleylle karsintafinaaliin. Se hävisi kuitenkin Grimsby Townille 1-3 (0-2).
Forest Green Roversin uudeksi manageriksi kaudelle 2016-17 nimettiin seuraa kaudella 2001-02 pelaajana edustanut Mark Cooper.


title: Forest Green Rovers FC

text: Kaudella 2016-17 Forest Green Rovers hävisi avausottelun Boreham Woodille. Pikkuhiljaa otteet kohenivat, ja marraskuussa FGR johti sarjaa jo yhdeksällä pisteellä, mutta 2-3 -kotitappio Lincoln Citylle 19.11. suisti joukkueen alamäkeen. Kevätkausi sujui vaihtelevasti, ja FGR sijoittui lopulta kolmanneksi suoran liiganousun varmistaneen Lincoln Cityn ja Tranmere Roversin jälkeen. Liigakarsinnan ensimmäisellä kierroksella FGR pudotti Dagenham & Redbridgen yhteismaalein 3-1 ja pääsi karsintafinaaliin Wembleylle Tranmere Roversia vastaan. 14.5. 2017 Forest Green voitti Tranmere Roversin 3-1 (3-1) ja nousi ensimmäistä kertaa 128-vuotisen historiansa aikana Englannin liigaan.


title: Şəmkir

text: Şəmkir () on kaupunki Azerbaidžanissa. Se sijaitsee Kurajoen laaksossa 399 kilometriä Bakusta länteen. Kaupunki on Şəmkirin piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 38 800 henkeä (vuonna 2010).


title: Şəmkir

text: Şəmkir on Azerbaidžanin vanhimpia kaupunkeja. Vuonna 1818 seudulle asettui saksalaisia siirtolaisia, jotka antoivat paikkakunnalle nimen "Annenfeld", venäjäksi "Annino". Vuonna 1938 paikkakunta sai nimen "Şamxor" (ven. "Šamhor") ja vuonna 1944 siitä tuli kaupunki. Vuonna 1991 sen nimeksi tuli "Şəmkir".


title: Şəmkir

text: Nykyään Şəmkir on maatalousalueen keskus, jossa on lähinnä elintarviketeollisuutta. Nähtävyyksiin kuuluvat 1600-luvun linnoituksien jäännökset ja vuonna 1909 rakennettu saksalainen kirkko.


title: Svenska Clartéförbundet

text: Svenska Clartéförbundet on Ruotsissa toimiva sosialistinen organisaatio. Se perustettiin ensimmäisen maailmansodan jälkeen vuonna 1921 osaksi Ranskassa syntynyttä Clarté-liikettä. Ennen toista maailmansotaa 1930-luvulla Clarté oli sosialistien kokoontumispaikka ja antifasistinen organisaatio. Toisen maailmansodan jälkeen organisaatiosta muodostui sosialistien ja kommunistien yhteisjärjestö, jolla oli merkittävä asema yliopistojen ja korkeakoulujen vasemmistoliikkeessä. Keskeisiä teemoja olivat opiskelijajärjestöjen asiat, työväenluokan tukeminen sekä imperialismin vastustaminen.


title: Svenska Clartéförbundet

text: Nykyään organisaatio määrittelee itsensä puolueista riippumattomaksi sosialistisen yhteiskuntajärjestyksen edistäjäksi.


title: Svenska Clartéförbundet

text: Organisaation ensisijaisena tehtävänä on 1980-luvun alusta lähtien ollut Clarté-lehden toimittaminen. Lehti ilmestyy neljä kertaa vuodessa (2011).


title: Svenska Clartéförbundet

text: Tunnettuja Clartén toiminnassa mukana olleita jäseniä ovat mm. Karin Boye ja Jan Guillou. Clarté on myös yksi Säpon valvonnan alaisena olleista järjestöistä.


title: Ağsu

text: Ağsu () on kaupunki Azerbaidžanissa. Se sijaitsee Ağsuçayjoen varrella Kaukasusvuoriston pääjonon eteläreunalla 162 kilometriä Bakusta länteen. Kaupunki on Ağsun piirin keskus. Sen kautta kulkee Bakusta Georgian rajalle johtava M1-valtatie. Asukkaita on 18 700 henkeä (vuonna 2010).


title: Ağsu

text: Kaupungin lähellä sijaitsevat Nadir-šaahin vuonna 1735 perustaman ”Uuden Şamaxın” rauniot. Vuonna 1769 sen asukkaat siirrettiin takaisin Şamaxıin. Myöhemmin kaupunki hävitettiin useaan otteseen, ja 1800-luvulla siitä oli jäljellä vain pieni kylä. Ağsun taajamasta tuli kaupunki vuonna 1967. Nykyään se on maatalousalueen keskus, jossa on pienimuotoista elintarviketeollisuutta.


title: X-Sat

text: X-Sat on Singaporen ensimmäinen satelliitti. Se on mikrosatelliitti, jonka on kehittänyt CREST (Centre for Research in Satellite Technologies), johon kuuluu NTU (Nanyang Technological University) ja DSO National Laboratories Singapore. Satelliitti laukaistiin Intiasta 20. huhtikuuta 2011. Satelliitti on kaukokartoitussatelliitti, joka mittaa metsäpaloja ja meriä.


title: Sky Tower

text: Sky Tower on Aucklandissa Uudessa-Seelannissa sijaitseva torni. Se on 328 metriä korkea ja maailman 12:nneksi korkein torni maailmassa. Samalla se on myös eteläisen pallonpuoliskon korkein torni. Siellä vierailee vuosittain noin puoli miljoonaa kävijää.


title: Sky Tower

text: Tornin rakentamisvaiheessa turvallisuusnäkökohdat saivat erityistä huomiota. Torni on suunniteltu kestämään muun muassa yli 200 km/h puhaltavat tuulet. Marraskuussa vuonna 2006 torni jouduttiin sulkemaan kävijöiltä voimakkaan, yli 150 km/h puhaltaneen tuulen takia.


title: Kai Savonjousi

text: Kai Lorenzo Immanuel Savonjousi (vuoteen 1936 Savonius, 10. huhtikuuta 1901 Helsinki – 22. lokakuuta 1982 Helsinki) oli suomalainen kenraaliluutnantti, joka toimi rintamakomentajana sodan aikana. Hänen isänsä oli apulaisoikeuskansleri Knut Immanuel Savonius.


title: Kai Savonjousi

text: Savonjousi osallistui Suomen sisällissotaan valkoisten puolella ja oli mukana Helsingin taistelussa vain pari päivää 17-vuotispäivänsä jälkeen. Hän valmistui kadettikoulusta 1921 sekä sotakorkeakoulun ensimmäiseltä sotateknilliseltä kurssilta 1927 ja suoritti ulkomaille useita opintomatkoja, joiden aikana perehtyi erityisesti taistelukaasuilta suojutumiseen. Ennen Sotakorkeakoulua hän palveli kouluttajana KTR 1:ssä. Luutnantiksi hänet ylennettiin 16.6.1922. Toimistoupseerina yleisesikunnassa hän oli 1927-1928 ja ylennettiin kapteeniksi 16.5.1927. Puolustusministeriön taisteluvälineosastolla hän toimi 1928-1929 ja 1929-1931 yleisesikunnan koulutustoimistossa. Vuonna 1931 hänet sijoitettiin Kaasusuojelutoimistoon ja ylennettiin majuriksi. Suomen Valkoisen Kaartin Vöyrin pataljoonan komentajan sijaisena hän toimi 1932-1933. Tämän jälkeen hänet määrättiin perustamaan Viipurin kaasusuojelukoulu, jota hän johti talvisodan alkuun saakka. Savonjousi ylennettiin everstiluutnantiksi vuonna 1939.


title: Kai Savonjousi

text: Talvisodan aikana hän oli II armeijakunnan kaasusuojelukomentajana ja tykistökomentajana tammikuuhun 1940 asti sekä saman armeijakunnan huoltopäällikkönä välirauhaan saakka. Lokakuussa 1940 hän siirtyi komentamaan Huoltopataljoona 2:a. Jatksodan alkaessa Savonjousi toimi IV armeijakunna huoltopäällikkönä. Hyökkäysvaiheessa 9.7.1941 Savonjousi nimitettiin Jalkaväkirykmentti 3:n komentajaksi. 16.1.1942 hän siirtyi 3. prikaatin johtoon ja 9.6.1942 Maaselan ryhmän esikuntapäälliköksi. Vuoden 1942 aikana hänet myös ylennettiin everstiksi. Vuoden 1944 alussa Savonjousi siirrettiin komentamaan ensin tammi-helmikuun ajan Jalkaväkirykmentti 24:ä ja sitten kesäkuuhun saakka 52:ta. Vetäytymisvaiheen alettua jälleen hänet sijoitettiin ensin 12.6.1944 3. prikaatin johtoon kaatuneen J. O. Hannulan tilalle ja heti 17.6.1944 10. divisioonan komentajaksi Karjalankannakselle. Hän oli ensimmäinen itsenäisessä Suomessa upseeriksi koulutettu (ts. nuorempaa polvea kuin tsaarinupseerit tai jääkärit), joka pääsi divisioonankomentajaksi.


title: Kai Savonjousi

text: Savonjousen ura jatkui sodan jälkeen puolustusvoimien joukko-osastojen komentajuuksilla. Vuosina 1944-1946 hän toimi armeijakunnan esikunnassa esikuntapäällikkönä ja 1946–1954 hän oli Kevyen prikaatin, myöhemmin Panssariprikaatin komentajana. Uransa päätteeksi 1956–1960 hän johti 3. divisioonaa eli itäistä maanpuolustusaluetta. Hänet ylennettiin kenraalimajuriksi 1949 ja kenraaliluutnantiksi 13.5.1955. Hänestä spekuloitiin seuraavaa puolustusvoimain komentajaa Kaarlo Heiskasen jälkeen, mutta presidentti Kekkonen nimittikin Sakari Simeliuksen vuonna 1959. Savonjousi erosi tämän jälkeen palveluksesta 8.1.1960, mutta työskenteli vielä 1960–1966 Mannerheimin lastensuojeluliiton toiminnanjohtajana.


title: Kai Savonjousi

text: Savonjousi kutsuttiin Kadettikunnan kunniajäseneksi 17.3.1961 ja Upseeriliiton kunniajäseneksi 22.11.1968


title: Evakko (elokuva)

text: Evakko on Ville Salmisen ohjaama mustavalkoinen elokuva vuodelta 1956. Elokuvan aiheena on karjalaisten evakkomatka pois kotiseudulta.


title: Evakko (elokuva)

text: Aikalaisarviot olivat sekä kielteisiä että myönteisiä. Kirjasta siirtynyttä katkelmallisuutta moitti Juha Nevalainen, mutta toisaalta hän totesi, että kirjan jäykät vuorosanat on uskallettu muokata luonnollisemmiksi. Bergströmin musiikki sai kiitosta, kuten keskeisten näyttelijöidenkin työ.


title: Evakko (elokuva)

text: Arto Pajukallio on luonnehtinut elokuvaa jäykähköksi mutta koskettavaksi. Toisaalta sitä on sanottu Ville Salmisen kestävimmäksi työksi ja kehuttu sen epookkikuvausta ja näyttelijäohjausta..


title: Parhaan ohjaajan palkinto (Cannesin elokuvajuhlat)

text: Parhaan ohjaajan palkinto () jaetaan vuosittain Cannesin elokuvajuhlilla. Vain Joel Coen on saanut palkinnon kolmesti. Kahdesti on palkittu René Clément, Sergei Jutkevitš, Robert Bresson ja John Boorman.


title: Huomenna taistelun alettua

text: Huomenna taistelun alettua () on vuonna 2010 ilmestynyt australialainen seikkailuelokuva, jonka on käsikirjoittanut ja ohjannut Stuart Beattie John Marsdenin samannimisen romaanin pohjalta. Elokuvan ovat tuottaneet Andrew Mason ja Michael Boughen. Elokuva kertoo Ellie Lintonista, joka on yksi kahdeksasta teinistä, jotka käyvät sissisotaa heidän kuvitteellisen kotikylänsä Wirraween vallanneita vieraan vallan sotilaita vastaan. Pääosassa Ellie Lintonia näyttelee Caitlin Stasey. Muissa rooleissa esiintyvät muun muassa Rachel Hurd-Wood, Lincoln Lewis ja Phoebe Tonkin.


title: Huomenna taistelun alettua

text: Elokuvan tuotanto alkoi syyskuussa 2009. Elokuvaa kuvattiin Hunter Region -alueella ja Blue Mountains -vuorilla Uudessa Etelä-Walesissa Australiassa. Elokuvan traileri julkaistiin 31. maaliskuuta 2010. Elokuva julkaistiin Australiassa ja Uudessa-Seelannissa 2. syyskuuta 2010, Suomessa 1. huhtikuuta 2011 ja Britanniassa 8. huhtikuuta 2011.


title: Päivystäjä

text: Päivystäjä on henkilö, joka päivystää. Päivystäjiä käytetään turvaamaan useiden yhteiskunnan palveluiden ja toimintojen (puolustusvoimat, poliisi, pelastuslaitos, hätäkeskuslaitos, terveydenhuolto, energia-ala, kiinteistönhoito...) ympärivuorokautinen toiminta.


title: Päivystäjä

text: Puolustusvoimissa jokaisella perusyksiköllä on ympärivuorokautinen päivystys. Päivystäjä ja kaksi apupäivystäjää määrätään päiväkäskyssä kullekin vuorokaudelle. Päivystyksen järjestelyssä voi olla komppaniakohtaisia eroja siltä osin, hoitaako kantahenkilökunta päivystyksen virka-aikana ja varusmiehet virka-ajan ulkopuolella, tai hoitavatko varusmiehet päivystyksen ympäri vuorokauden. Päivystäjän asemasta, oikeuksista ja velvollisuuksista säädetään tarkasti yleisessä palvelusohjesäännössä. Päivystäjän tehtäviin kuuluu mm. huolehtiminen yksikön tilasta sekä varusmies- ja asevahvuudesta.


title: İsmayıllı

text: İsmayıllı () on kaupunki Azerbaidžanissa. Se sijaitsee Kaukasuksen pääjonon etelärinteen juurella 185 kilometriä Bakusta luoteeseen. Kaupunki on İsmayıllın piirin keskus. Sen kautta kulkee Bakusta Georgian rajalle johtava M1-valtatie sekä Şəkin kautta Balakəniin johtava maantie. Asukkaita on 14 800 henkeä (vuonna 2010).


title: İsmayıllı

text: İsmayıllın kylästä tuli piirikeskus vuonna 1931, kaupunkimainen taajama vuonna 1959 ja kaupunki vuonna 1967. Se on maatalousalueen keskus, jossa toimii lähinnä elintarvike- ja rakennustarviketeollisuutta. Kaupungissa on kotiseutumuseo.


title: Kangos

text: Kangos on taajama Pajalan kunnassa Ruotsissa. Kangoksen kylän perusti 1630-luvulla Simon Hindersson, jonka syntyperä on tuntematon, mutta hänen uskotaan olleen Lovikkan perustajan Nils Ludvisson Lodwijkin lanko tai vävy. Vuonna 2005 Kangoksessa oli 278 asukasta.


title: Tomorrow, When the War Began

text: Tomorrow, When the War Began on australialaisen John Marsdenin kirjoittaman "Tomorrow"-kirjasarjan ensimmäinen osa, joka ilmestyi vuonna 1993. Se on nuortenkirja, jonka tarina kerrotaan ensimmäisen personaan perspektiivistä. Kirjan päähenkilö on kuvitteellisesta Wirraween kaupungista kotoisin oleva teinityttö Ellie Linton, joka käy kavereineen sissisotaa Australiaan invaasion tehnyttä vihollista vastaan.


title: Tomorrow, When the War Began

text: Teoksesta on tehty vuonna 2010 ilmestynyt samanniminen elokuvasovitus, jonka on käsikirjoittanut ja ohjannut Stuart Beattie.


title: Tomorrow, When the War Began

text: Romaania ei ole suomennettu.


title: Hawala

text: Hawala on epävirallinen pankkien kaltainen rahansiirtojärjestelmä Lähi-idässä, Pohjois- ja Koillis-Afrikassa sekä Etelä-Aasiassa. Hawala-järjestelmällä on taustansa islamilaisessa perinteessä ja oikeudessa.


title: Hawala

text: Hawala-järjestelmässä rahaa siirretään maasta toiseen kun käytettävissä ei ole virallista ja toimivaa pankkijärjestelmää.


title: Hawala

text: Järjestelmässä asiakas antaa maassa A käteisrahaa hawala-"pankkiiri" X:lle ja saa vastineeksi velkatunnisteen. Asiakas matkustaa maahan B, johon haluaa varansa siirtää (tai lähettää velkatunnisteen maassa B olevalle perheelleen) ja esittää velkatunnisteen paikalliselle hawala-"pankkiirille" Y, joka antaa asiakkaalle varat kyseessä olevan maan valuutassa vähennettynä kuluilla. X ja Y hoitavat saamis-velkasuhteensa muun liiketoimintansa yhteydessä, esimerkiksi X maksaa Y:lle olemattomasta tavaratoimituksesta asiakkaan käteissuorituksen määrän vähennettynä kuluilla.


title: Kieron Forbes

text: Kieron Emerson Forbes (s. 17. elokuuta 1990 Brent) on englantilainen jalkapalloilija, pelipaikaltaan keskikenttäpelaaja. Forbes edustaa Forest Green Roversia, jossa hän on pelannut vuodesta 2010 lähtien.


title: Kieron Forbes

text: Forbes aloitti uransa Watfordissa, jossa hän debytoi vuonna 2007 16-vuotiaana voitokkaassa liigacupin ottelussa Gillinghamia vastaan. Hän kuitenkin lähti seurasta seuraavana vuonna, kun hänelle ei tarjottu sopimusta. Forbes pelasi kaksi vuotta Wealdstone FC:ssä, jossa hän teki jatkuvasti mainioita suorituksia ja herätti muutaman ammattilaisjoukkueen kiinnostuksen. Hän vaihtoi Forest Green Roversiin vuoden 2010 lopulla Hän on pelannut seurassa 19 sarjaottelua ja teki avausmaalinsa seuralle Cambridgea vastaan maaliskuussa 2011.


title: Göyçay

text: Göyçay () on kaupunki Azerbaidžanissa. Se sijaitsee Göyçayjoen rannalla 226 kilometriä Bakusta länteen. Kaupunki on Göyçayn piirin keskus. Sen kautta kulkee Bakusta Georgian rajalle johtava M1-valtatie. Asukkaita on 37 300 henkeä (vuonna 2010).


title: Göyçay

text: Paikkakunta on syntynyt 1830-luvulla. 1850-luvulla sinne muutti osa maanjäristyksessä tuhoutuneen Şamaxın väestöstä. Vuonna 1867 perustettiin Bakun lääniin kuulunut Göyçayn kihlakunta. Vuonna 1916 sen keskuksesta tuli kaupunki.


title: Göyçay

text: Kaupungissa on elintarvike-, rakennustarvike- ja kevyttä teollisuutta. Nähtävyyksiin kuuluvat vuonna 1903 rakennettu moskeija ja maanalainen sauna.


title: USS Iowan tykkitornin räjähdys

text: USS Iowan tykkitornin räjähdys tapahtui Yhdysvaltain laivaston taistelulaiva USS Iowa (BB-61):n tykkitornissa kaksi sen ollessa Puerto Ricon lähistöllä 19.4.1989. Räjähdyksessä kuoli 47 merisotilasta ja itse torni vaurioitui pahoin.


title: USS Iowan tykkitornin räjähdys

text: Laivaston teettämä ensimmäinen onnettomuustutkinta tuli siihen tulokseen, että yksi kuolleista tykkimiehistön jäsenistä, Clayton Hartwig, oli aiheuttanut onnettomuuden tahallisesti. Tutkinnan aikana mediaan vuodettiin tietoja joiden mukaan Hartwigin ja toisen merimiehen Kendall Truitin homoseksuaalinen suhde olisi päättynyt eroon. Myös Truittia epäiltiin syylliseksi räjähdykseen. Laivaston loppuraportissa päädyttiin siihen että Hartwigin homoseksuaalisuudesta ei ollut todisteita, mutta hän oli itsetuhoinen ja käytti räjäytyksessä elektronista tai kemiallista sytytintä.


title: USS Iowan tykkitornin räjähdys

text: Uhrien omaiset, media ja kongressin jäsenet suhtautuivat erittäin kriittisesti tutkimuksen tuloksiin. Senaatin puolustusvaliokunta pyysi Government Accountability Office -virastoa tarkistamaan laivaston tutkinnan. Sandia National Laboratories avusti teknisissä tutkimuksissa.


title: USS Iowan tykkitornin räjähdys

text: Taistelulaiva "USS Iowa" osallistui kovapanosammuntaan 330 merimailia Puerto Ricosta koilliseen. Harjoituksen oli määrä alkaa 19. huhtikuuta 1989 kello 10:00 paikallista aikaa ja sitä oli seuraamassa laivan kannella vara-amiraali Jerome L. Johnson. 9:55 voimakas räjähdys vavisutti alusta, minkä jälkeen kuumat palokaasut täyttivät koko tornin. Räjähdyksen seurauksena kuoli 47 miestä. Ruutivarastossa, joka sijaitsee erillään tornista, olleet 11 miestä säilyivät ilman vammoja.